Source: https://issuu.com/tooinspektsioon/docs/tto_mty_est_a5_web
Timestamp: 2019-09-23 16:31:37+00:00

Document:
Töötervishoid ja tööohutus mittetulundusühingutes by Tööinspektsioon - Issuu
Töötervishoid ja tööohutus mittetulundusühingutes
Autorid: Piret Kaljula, Mari-Liis Ivask, Indrek Avi ja Rein Reisberg. Keeletoimetaja: Agentuur La Ecwador OÜ Kujundaja: Agentuur La Ecwador OÜ Fotod: erakogud, stock.adobe.com Trükk: Agentuur La Ecwador OÜ © Tööinspektsioon, 2017 ISBN 978-9949-592-83-8 (trükis) ISBN 978-9949-592-84-5 (pdf) ISBN 978-9949-592-85-2 (epub)
Põhjused ja lahendused vale lepinguvormi valimisel
Töötervishoiu ja tööohutuse nõuete täitmine
10	Riskianalüüs 14
40	Tervisekontroll 42	Isikukaitsevahendid 44
47	Olmetingimused 47	Tööõnnetus 51	Kutsehaigus
Millist lepingut sõlmida? Mittetulundusühingutes (MTÜ) võivad lepingu valimisel eelkõige kõne alla tulla järgmised lepingud/töötamise vormid: •	Käsundusleping •	Töövõtuleping •	Tööleping •	Vabatahtlik töö Käsundus- ja töövõtulepingut reguleerib võlaõigusseadus (VÕS) ja töölepingut reguleerib nii töölepingu seadus (TLS) kui VÕS. Vabatahtliku töö mõistet Eesti tsiviilõigus ei sätesta. Vabatahtlik töö võib omada teatud määral nii töölepingu kui võlaõiguslike lepingute tunnuseid. Vabatahtlikku tööd saab teha tööturuteenust osutavas ettevõttes läbi Töötukassa (reguleeritud tööturuteenuste ja -toetuste seaduse § 41 lg 1 alusel vastu võetud Vabariigi Valitsuse 17.11.2016 määruses nr 130 „Tööhõiveprogramm 2017–2020“) või organisatsioonis, mille tegevus eeldab vabatahtlike kaasamist.
Tööleping või võlaõiguslik leping? Lepinguvorm valitakse vastavalt töö sisule ja eesmärgile. Järgnevas tabelis on kirjeldatud töölepingulise suhte erinevusi käsundus- ja töövõtulepingu alusel teenuse osutamist. Tööleping
Käsundus- ja töövõtuleping
Töötaja allub tööandja juhtimisele ja kontrollile ning töötajal on kohustus järgida tööandja korraldusi.
Alluvussuhe puudub. Lepingus lepitakse kokku tehtav töö ning selle nõuded, tasu ja üldjuhul tähtaeg.
Töö toimub kokkulepitud ajal (tööaeg).
Oluline on töö valmimise tähtaeg või protsess. Töövõtja/käsundisaaja on vaba tööaja valikul.
Käsundisaaja/töövõtja kasutab üldjuhul Töötaja kasutab tööandja töövahendeid, materjale, iseenda materjale ja seadmeid ning on vaba töö seadmeid ja töötab tööandja ruumides. tegemise asukoha valikul. Tööandja maksab töötajale perioodilist tasu.
Tasu saadakse üleantud töö/eseme/objekti või osutatud teenuste eest.
MTÜ-l on tarvis raamatupidajat. Raamatupidamine võib olla nii töölepingu alusel tehtav töö kui teenuse osutamine võlaõigusliku lepingu (käsundusleping) alusel. Kui raamatupidaja tööd palgatakse tegema isik, kes teeb seda tööandja poolt ettenähtud ajal (nt E-R kell 8.00 - 17.00), kasutab tööandja poolt antud töövahendeid (tööandja arvutit ja telefoni), teeb tööd tööandja ruumides ning saab igakuist kokkulepitud tasu, siis on tegemist töölepingu alusel tehtava tööga. Kui raamatupidamist teeb isik, kes osutab sama teenust mitmele ettevõttele/MTÜ-le, teeb seda oma töövahenditega, valib ise aja (oluline võib olla tähtaeg, millal peab valmis olema) ja ei allu MTÜ (käsundiandja) korraldustele ning kokku on lepitud üksnes raamatupidamisteenuse kvaliteedis ja tingimustes, siis on tegemist teenuse osutamisega ning sõlmitakse käsundusleping.
4 | TÖÖTERVISHOID JA TÖÖOHUTUS MITTETULUNDUSÜHINGUTES
Käsundusleping Kui eesmärgiks on reguleerida konkreetse ülesande täitmist, siis sõlmitakse käsundusleping. VÕS § 619 kohaselt kohustub käsunduslepinguga üks isik (käsundisaaja) osutama teisele isikule (käsundiandja) teenuseid vastavalt lepingule (täitma käsundit), käsundiandja aga maksma talle selle eest tasu, kui selles on kokku lepitud. MTÜ soovib endale teha veebilehte. MTÜ-l endal puudub vastav pädevus veebilehe loomiseks, mistõttu otsitakse isik, kes nimetatud teenust pakub. MTÜ sõlmib isikuga käsunduslepingu. Tegemist on konkreetse teenusega (veebilehe loomine), mille puhul saadakse tasu ülesande täitmise eest (tegemist ei ole igakuise perioodilise tasu saamisega) ning käsundisaaja osutab teenust vastavalt oma teadmistele ja pädevusele ega saa MTÜ-lt tehnilisi juhiseid, kuidas veebilehte looma peab ehk tegemist ei ole alluvussuhtega. Käsunduslepingus on kokku lepitud veebilehe kriteeriumid (MTÜ on esitanud teenusele oma nõudmised ning käsundisaaja on esitanud oma ettepanekud). VÕS ei reguleeri käsunduslepingu sisu miinimumnõudeid, kuid üldjuhul lepitakse kokku: 1) käsundi sisus ehk lepingu objektis; 2) käsundi täitmise tähtajas (üldjuhul tähtajaline, kuid võib olla ka tähtajatu); 3) teenuse tasus; 4) teenuse üleandmises/vastuvõtmises.
Töövõtuleping Kui eesmärgiks on reguleerida konkreetse tulemuse saavutamist konkreetseks kuupäevaks, siis sõlmitakse töövõtuleping. VÕS § 635 kohaselt kohustub töövõtulepinguga üks isik (töövõtja) valmistama või muutma asja või saavutama teenuse osutamisega muu kokkulepitud tulemuse (töö), teine isik (tellija) on kohustatud maksma selle eest tasu. MTÜ soovib, et kõigil tema liikmetel oleksid ühesugused esindusriided, mida kantakse messidel, laatadel ja muudel üritustel, kus nad oma tegevust tutvustavad. MTÜ leiab õmbleja, kellega sõlmitakse töövõtuleping. Kokku lepitakse rõivaste valmimise tähtajas. Õmbleja ehk töövõtja valmistab tellimuse oma vahenditega ning valib töö tegemise aja ja koha. Kokku lepitakse teenuse kriteeriumites ning tasus. VÕS ei reguleeri töövõtulepingu miinimumnõudeid, kuid üldjuhul lepitakse kokku 1) tellimuse sisus ehk lepingu objektis, 2) tellimuse täitmise tähtajas, 3) töö üleandmise tingimustes, 4) leppetrahvides, 5) tasu maksmise tingimustes.
Tööleping Kui eesmärgiks on reguleerida tulemuse saavutamise protsessi ja soovitakse tegevust juhtida, siis sõlmitakse tööleping. TLS § 1 lg 1 kohaselt teeb töölepingu alusel füüsiline isik (töötaja) teisele isikule (tööandja) tööd, alludes tema juhtimisele ja kontrollile. Tööandja maksab töötajale töö eest tasu. TÖÖTERVISHOID JA TÖÖOHUTUS MITTETULUNDUSÜHINGUTES
MTÜ-l on pidevalt tarvis teha väiksemaid ehitus-, parandus- ja elektritöid ning hoolitseda territooriumi korrasoleku eest. MTÜ eeldab, et tööde teostaja on majas samadel kellaaegadel, mil hoone on avalikkusele avatud ehk E - R kell 8.00 - 17.00 ning teostab jooksvaid töid. Kuna oluline on töötaja pidev kohalviibimine ja tööandja jooksvate juhiste täitmine, siis sõlmitakse tööleping. TLS reguleerib töölepingu miinimumnõudeid. Töölepingu kirjalikus dokumendis peavad olema TLS § 5 lg-s 1 välja toodud töötingimused, mis on järgmised: 1.	tööandja ja töötaja nimi, isiku- või registrikood, elu- või asukoht; 2.	töölepingu sõlmimise ja töötaja tööle asumise aeg; 3.	tööülesannete kirjeldus; 4.	ametinimetus, kui sellega kaasneb õiguslik tagajärg; 5.	töö eest makstav kokku lepitud tasu (töötasu), sealhulgas majandustulemustelt ja tehingutelt makstav tasu, töötasu arvutamise viis, maksmise kord ning sissenõutavaks muutumise aeg (palgapäev), samuti tööandja makstavad ja kinnipeetavad maksud ning maksed; 6.	muud hüved, kui nendes on kokku lepitud; 7.	aeg, millal töötaja täidab kokkulepitud tööülesandeid (tööaeg); 8.	töö tegemise koht; 9.	puhkuse kestus; 10.	viide töölepingu ülesütlemise etteteatamise tähtaegadele või töölepingu ülesütlemise etteteatamise tähtajad; 11.	viide tööandja kehtestatud töökorralduse reeglitele; 12.	viide kollektiivlepingule, kui töötaja suhtes kohaldatakse kollektiivlepingut. Kui töötaja ja tööandja lepivad kokku lühemas kui neljakuulises katseajas, tähtajalises töölepingus, konkurentsipiirangu kohaldamises, kaugtöös, renditöös või on tööandja määranud saladuses hoitava teabe, siis peavad ka need kokkulepped sisalduma töölepingu kirjalikus dokumendis, vastasel juhul eeldatakse, et kokkuleppeid ei ole sõlmitud või kohustust ei ole määratud (TLS § 6 lg 9).
Vabatahtliku tegevuse eristamine teistest lepinguvormidest Vabatahtlik tegevus tähendab järgmist: 1.	vabatahtlik tegevus toimub vabast tahtest, mitte kohustuslikult ega sunniviisiliselt; 2.	vabatahtlik ei saa rahalist ega materiaalset tasu, kuigi võib saada kasulikke teadmisi ja oskusi või uusi tutvuseid; 3.	vabatahtlikud tegutsevad väljaspool oma kodu ja perekonda, kellegi teise või laiemalt ühiskonna hüvanguks. Vabatahtliku tegevust võib liigitada järgmiselt: 1.	iseseisvalt tehtav või organisatsioonide (juriidiliste isikute) korraldatud vabatahtlik töö; 2.	ühekordne (nt üritused, projektid) või regulaarne tegevus (organisatsiooni juures püsivalt); 3.	vabatahtlik teenistus, mida iseloomustavad kindel ajavahemik, selged eesmärgid, sisu, ülesanded ja juriidiline ning sotsiaalne kaitse.
6 | TÖÖTERVISHOID JA TÖÖOHUTUS MITTETULUNDUSÜHINGUTES
Vabatahtliku tegevuse õiguslikud alused Vabatahtlike elu ja tervise ennetav kaitse ning tagatised on üldjuhul õigusaktide tasemel reguleerimata. Kui inimene on mingis organisatsioonis või ühenduses vabatahtlikuna abiks, siis on olemuslikult tegemist kahe isiku vahelise võlaõigusliku lepinguga. Kuna vabatahtlik ei saa oma töö eest tasu, siis ei ole tegemist töölepingulise suhtega ja vabatahtlik ei ole töölepingu seaduse mõistes töötaja. Seega puudub vabatahtlikul õigus nõuda töötervishoiu ja tööohutuse seadusele vastavaid töötingimusi. Kuna vabatahtliku tegevust kasutav isik ei tasu vabatahtliku eest sotsiaalmaksu, puudub tal ka ravikindlustus ja ta ei saa tervisekahjustuse eest hüvitist. Tööandjal puuduvad kohustused seoses vabatahtlikul tööl juhtunud õnnetusega. MTÜ soovib info levitamise eesmärgil jagada lendlehti. Nimetatud tegevusega ei teenita tulu, vaid eesmärk on suurendada inimeste teadmisi keskkonna reostamise tagajärgedest. Tegemist on vabatahtliku tööga. Samas, kui lendlehti sooviks jagada ettevõte, kes teeb seda turunduslikul eesmärgil, et suurendada enda toodete müüki, siis on eesmärk tulu teenimine ja tegemist ei saa olla vabatahtliku tööga.
Põhjused ja lahendused vale lepinguvormi valimisel Aeg-ajalt eelistavad tööandjad sõlmida käsundus- või töövõtulepinguid olukorras, kus töö sisu vastab tegelikkuses töölepingule. 1) Kulude kokkuhoid - käsundus- ja töövõtulepingu sõlmimisel maksab tööandja sotsiaal­ maksu tegelike väljamaksete pealt. Töölepingu sõlmimisel tuleb sotsiaalmaksu maksta igal juhul miinimum sotsiaalmaksumääralt. Lisaks ei tule käsundus- ja töövõtulepingu sõlmimisel maksta teenuse osutajale puhkusetasu, lisatasu ületunnitöö ja riigipühadel töötamise eest jne. Lahendus. Alati tuleb valida õige lepinguvorm. Olukorras, kus sõlmitakse käsundus- või töövõtuleping, kuid töö sisu vastab töölepingule, on teenuse osutajal/töötajal õigus pöörduda töövaidluskomisjoni või kohtu poole ja paluda töösuhte tuvastamist ning töösuhtest tulenevaid hüvesid (nt puhkusetasu, tasu ületundide eest jms). Kokkuvõttes võib vale lepinguvormi kasutamine osutuda kallimaks kui esialgne kulude kokkuhoid. 2) Tööaja keeruline määramine - käsundus- ja töövõtulepingu sõlmimisel lepitakse kokku küll tehtavas töös ja selle tingimustes, kuid teenuse osutaja on ise vaba otsustamaks, millal ja kui kiiresti ta töö valmis saab. Töölepingu sõlmimisel tuleb kokku leppida konkreetne töökoormus. See võib keerukaks osutuda siis, kui töömaht on kõikuv. Lahendus. Välja tuleb arvutada arvestuslik töötundide arv päevas ja nädalas. Võib rakendada summeeritud tööaega, mis aitab tööaega kiiremate ja aeglasemate perioodide vahel paindlikumalt ühtlustada. Kui tööde maht muutub väga suures osas, siis võivad töötaja ja tööandja läbi rääkida ületunnitöö tegemises ja/või töölepingu koormuse muutmises. TÖÖTERVISHOID JA TÖÖOHUTUS MITTETULUNDUSÜHINGUTES
MTÜ-l on mitmeid erinevaid projekte, mille töömaht on perioodide kaupa kõikuv. Üldiselt on siiski välja kujunenud umbkaudne tööde maht. Näiteks töötab töötaja Mari olenevalt projektist 6 - 8 tundi päevas. Samuti kõiguvad tööpäevad nädalate lõikes. Kokku lepitakse, et töötaja töötab osalise tööajaga arvestuslikult 7 tundi päevas ja 35 tundi nädalas. Tegemist on töökoormuse kokkuleppega. See tähendab, et igakuiselt arvutatakse tema kalendaarne tööaeg ehk n-ö normtunnid järgnevalt: kalendaarsed tööpäevad (E - R, v.a riigipühad) × arvestuslik töötundide arv päevas - 3 tundi, kui töötaja tööpäev langeb uusaasta, Eesti Vabariigi aastapäeva, võidupüha või jõululaupäevale eelnevale päevale. Kui kuus on 21 kalendaarset tööpäeva, siis on töötaja kalendaarne tööaeg 21 × 7 = 147 tundi kuus. Kuna tundide arv on kõikuv, siis lepitakse kokku summeeritud tööajas ja neljakuulises arvestusperioodis. Kui arvestusperioodi esimesel kuul on 21 kalendaarset tööpäeva, teisel 23, kolmandal 22 ja neljandal 21, siis eeldusel, et nendes kuudes ei ole lühendatud tööpäevi, on töötaja kalendaarne tööaeg arvestusperioodis 21 × 7 + 23 × 7 + 22 × 7 + 21 × 7 = 609 tundi. NB! Töökoormus (arvestuslikult 7 tundi päevas) ei pruugi olla sama, mis tööpäeva tegelik pikkus. Tööpäeva tegelik pikkus võib summeeritud tööaja korral kõikuda. Oluline on, et järgitud oleks igapäevast puhkeaega: vähemalt 11 tundi 24-tunnises vahemikus. Antud näites on oluline, et neljanda kuu lõpuks oleks töötunde kokku 609. Kui on töötatud rohkem, siis on tegemist ületunnitööga, kui vähem, siis alatunnitööga.
Töötervishoiu ja tööohutuse nõuete täitmine Töötervishoiu ja tööohutuse korraldamist reguleerib töötervishoiu ja tööohutuse seadus koos seaduse alusel vastu võetud määrustega. Töötervishoiu ja tööohutuse seadus kehtib töötajatele aga ka juhatuse liikmetele (sh mittetulundusühingute juhatuse liikmetele). See tähendab, et ka juhatuse liikmele tuleb läbi viia juhendamine ning korraldada töötervishoiuarsti juures tervisekontroll, kui tema tervist võib töökeskkonna ohutegur või töö laad tööprotsessi käigus mõjutada. Töötervishoiu ja tööohutuse seadust ei kohaldata töövõtu-, käsundus- ja muudele võlaõiguslikele lepingutele. Võlaõiguslike lepingute alusel töid tehes vastutab töö tegija enda ohutuse eest ise.
Töökeskkonnaspetsialist Selleks, et töötervishoiu ja tööohutuse nõuded saaksid täidetud ja töötajate töökeskkond oleks ohutu ja tervist hoidev, peab igas ettevõttes, sealhulgas mittetulundusühingus, olema töötervishoiu ja tööohutuse alal koolitust saanud inimene – töökeskkonnaspetsialist, kelle ülesanne on tegeleda töökeskkonna ohutusega. Tööandjal on kolm võimalust töökeskkonnaspetsialisti määramiseks – •	määrata töökeskkonnaspetsialist oma töötajate hulgast; •	kasutada pädevat ettevõttevälist teenuseosutajat; •	juhatuse liige täidab ise töökeskkonnaspetsialisti kohustusi.
8 | TÖÖTERVISHOID JA TÖÖOHUTUS MITTETULUNDUSÜHINGUTES
Tööandja valib nendest variantidest kõige sobivama, töökeskkonnaspetsialisti ei ole lubatud määramata jätta. Töökeskkonnaspetsialisti koolitusele ei ole nõudeid kehtestatud, oluline on, et spetsialisti kohustusi täitev inimene oleks läbinud töötervishoiu ja tööohutusalase koolituse ning oleks pädev. Väikese mittetulundusühingu töökeskkonnaspetsialist võib näiteks läbida ka kolmepäevase koolituse, mida korraldavad koolitusasutused töökeskkonnavolinikele ja töökeskkonnanõukogu liikmetele. Kolmepäevasel koolitusel läbitakse kõik olulised teemad, näiteks riskianalüüsi läbiviimine, töökeskkonna ohutegurid ja nende mõju tervisele ning kuidas mõju vähendada, kuidas korraldada töötajatele juhendamine ja väljaõpe, kuidas korraldada tervisekontrolli ja palju muud. Tööandjal on kohustus teavitada Tööinspektsiooni töökeskkonnaspetsialisti määramisest 10 päeva jooksul, andes teada tema ees- ja perekonnanime, ametikoha ning kontaktandmed. Töökeskkonnaspetsialist aga ka töökeskkonnaspetsialisti kohustusi täitev juhatuse liige peab läbima koolitusasutuses täiendõppe mitte harvemini kui kord viie aasta jooksul.
Esmaabiandja ja esmaabi korraldus Esmaabi korraldamine tuleb läbi mõelda ka väikeses mittetulundusühingus, sest abi peab olema kättesaadav igas tööga seotud olukorras. Tööandja ülesanne on organiseerida seda nii, et tehtud oleks kõik, suutmaks mistahes olukorras kannatanut kuni arstiabi saabumiseni elus hoida. TÖÖTERVISHOID JA TÖÖOHUTUS MITTETULUNDUSÜHINGUTES
Esmaabi andmiseks määrab tööandja töötajad, kelle arv sõltub ettevõtte suurusest ja jagunemisest struktuuriüksusteks. Esmaabiandjaks saab olla ainult asjakohast koolitust saanud töötaja. Tööandja peab ettevõttes esmaabi andvale töötajale korraldama väljaõppe hiljemalt ühe kuu jooksul peale määramist. Esmaabi andmise esmane väljaõpe peab olema vähemalt 16-tunnine. Iga kolme aasta järel tuleb esmaabiandja suunata täiendõppele (kestusega vähemalt 6 tundi). Tööandja peab pärast esmaabiandjate määramist teavitama teisi töötajaid, kelle poole nad võivad abi saamiseks pöörduda. Selleks tuleb nähtavale kohale paigutada nende töötajate andmed, kes oskavad abi anda. Kui esmaabiandjad ettevõttes vahetuvad, siis peab sellekohane info jõudma ka töötajateni. Oluline on, et õnnetusjuhtumi korral, kui on vaja kiiresti tegutseda, teaksid kõik töötajad, kelle poole pöörduda. Lisaks tuleb nähtavale kohale panna hädaabinumber (112) ja juhendmaterjalid esmaabi andmise viisidest (plakatid, brošüürid jm näitlikud materjalid). Igas ettevõttes peavad olema esmaabivahendid. Lukustamata kapp või kaasaskantav esmaabikohver peab asuma ruumis, kuhu töötajad lihtsalt ligi pääsevad. Esmaabikapi ette ei tohi ladustada mistahes asju, mis raskendavad juurdepääsu esmaabivahenditele. Esmaabivahendite asukoht peab olema selgelt ja nõuetekohaselt märgistatud. Esmaabivahendite asukoha märgistus on valge rist ruudukujulisel rohelisel taustal. Esmaabikapis või -kohvris peab alati olema piisav varu esmaabivahendeid. Ettevõttes tuleb määrata töötaja, kes jälgib regulaarselt, et esmaabivahendeid oleks piisavalt, et vahendid ei oleks aegunud ning vajadusel asendab aegunud või puuduvad vahendid uutega. Hea, kui see on esmaabiandja kohustus.
Riskianalüüs Tööandja kohustus on luua ohutu ja töötajate tervist hoidev töökeskkond. Hea töökesk­ konna tagamiseks on tööandjal tarvis teada, millised on töökeskkonnas esinevad riskid. Selleks tuleb tööandjal korraldada töökeskkonna riskianalüüsi läbiviimine. Tööandja peab riskianalüüsi läbi viima igal juhul, sõltumata ettevõtte tegevusalast ja töötajate arvust. See tähendab, et riskianalüüs tuleb läbi viia ka mittetulundusühingus. Riskianalüüs on tegevus, mille käigus selgitatakse välja töökeskkonna ohutegurid, mis võivad töötajaid ohustada ja hinnatakse nende mõju töötajate tervisele ning ohutusele. Tööandja võib riskianalüüsi läbi viia ise või kasutada selleks pädeva teenusepakkuja abi. Mõlemal variandil on omad head ja vead. Üldjuhul tunneb tööandja töökeskkonda ja tööprotsesse ise kõige paremini. Seega saaks tööandja hinnata tehtava töö ja töökesk­ konnaga kaasnevad ohtusid üsna põhjalikult. Takistuseks võivad aga saada tööandja ebapiisavad teadmised töökeskkonna ohutegurite olemusest ja mõjudest. Näiteks tuleb ette ekslikku arvamust, et kemikaalid, mida ka kodudes kasutatakse, ei ole inimese tervisele ohtlikud. Kemikaalide ohtlikkus ei sõltu sellest, kas neid kasutatakse kodudes või suurtööstustes. Ka kodudes kasutatavad kemikaalid võivad inimese tervisele ohtlikud olla. Kemikaaliga seotud riske tuleb tööandjal igal juhul hinnata – abiks on info kemikaali pakendilt ja ohtliku kemikaali puhul kemikaali ohutuskaardilt.
10 | TÖÖTERVISHOID JA TÖÖOHUTUS MITTETULUNDUSÜHINGUTES
Riskianalüüsi läbiviimise saab jagada neljaks etapiks: 1.	Info kogumine. Selleks, et hinnata töökohas esinevaid riske, on vaja teada, kus tööd tehakse, kes tööd teevad (sh millised on konkreetsete töötajate iseärasused), milliseid töövahendeid, materjale ja töövõtteid kasutatakse, millised on teadaolevad töö ja töökeskkonnaga seotud ohud, kui pikalt ohuteguriga kokku puututakse (näiteks, kui kaua töötaja müras viibib), milliseid kaitsemeetmeid kasutatakse ning milliseid õnnetusi, tööga seotud haigestumisi või muid tervisehäireid on ette tulnud. Info kogumisel on abiks töökeskkonna ja tööprotsessi vaatlemine, töötajate küsitlemine, kasutatavate seadmete, materjalide või ainete tehnilised andmed (kasutusjuhendid, ohutuskaardid) ja ohutegurite parameetrite mõõtmise tulemused. 2.	Konkreetsete ohutegurite ja ohustatud isikute väljaselgitamine. See tähendab info kogumise protsessis saadud andmete kirjeldamist ja analüüsimist. Näiteks, kui töökeskkonna vaatluse ja kasutusjuhendi abil selgub, et muruniiduk teeb üle piirnormi (85 dB) müra, siis tuleb tööandjal läbi mõelda, kes on need töötajad, kes selle müraga kokku puutuvad. Ohustatud isikuid ei pea nimeliselt üles loetlema. Tavapäraselt käsitletakse ohutegureid erinevate ametikohtade lõikes, kui mõnel ametikohal on ühesugused ohutegurid, siis võib ameteid ka grupeerida (näiteks kontoritöötajad). Siiski tuleb tööandjal arvestada ohtude kindlaks tegemisel ka konkreetsete töötajate iseärasustega. Näiteks võivad tavapärased ohud erivajadusega töötajatele mõjuda erinevalt. 3.	Riskide hindamine. Kui ohutegurid ja ohustatud töötajad on välja selgitatud, siis tuleb hinnata, milline on konkreetse ohuteguri esinemise tõenäosus ja võimalik kahju. Riskide hindamiseks ei ole ette nähtud ühte kindlat metoodikat. Olenemata meetodist, mida tööandja riskide hindamiseks kasutab, peab see olema arusaadavalt lahti seletatud. Üks võimalik meetod riskihindamiseks on välja toodud allolevas tabelis. Hindamisel on oluline arvesse võtta ja riskianalüüsi dokumendis ära märkida, kui pikka aega töötaja ohuteguriga kokku puutub. Kuna mittetulundusühingutes töötavad töötajad ka osalise tööajaga, tuleb seda riskide hindamisel arvesse võtta. On oluline vahe, kas töötaja puutub muruniiduki tekitatava kohtvibratsiooniga kokku korra kahe nädala jooksul kaks tundi korraga või niidab ta muru 8 tundi päevas viiel päeval nädalas. 4.	Riskianalüüsi dokumenteerimine ja tegevuskava koostamine. Riskianalüüsi tulemused tuleb vormistada kirjalikult. Peale riskianalüüsi läbiviimist tuleb selgunud riskide vältimiseks või vähendamiseks kavandada tegevused. Eestis on lihtsuse tõttu leidnud sagedast kasutamist Euroopa Töötervishoiu ja Tööohutuse Agentuuri soovitatud maatriks, mille järgi määratakse riski tase tulenevalt ohuteguri esinemise tõenäosusest ja tagajärgede tõsidusest. Nii esinemise tõenäosus kui tagajärgede tõsidus on jagatud kolmeks erinevaks tasemeks. Tõenäosus/Tagajärg
Vähene risk (I)
Vastuvõetav risk (II)
Keskmine risk (III)
Suur risk (IV)
Talumatu risk (V)
Esinemise tõenäosus: Väga ebatõenäoline – ohutegur ei ilmne töötaja kogu töötamise aja jooksul ilmselt kordagi. Võimalik - ohutegur võib ilmneda töötaja kogu töötamise aja jooksul ainult paar korda. Tõenäoline - ohutegur võib ilmneda töötaja kogu töötamise aja jooksul korduvalt. Võimalik tagajärg: Väheohtlik - ohutegur võib põhjustada õnnetusi või haiguseid, mis ei põhjusta pikaajalisi kahjustusi (näiteks kerged haavad, silmaärritus, peavalu jms). Ohtlik – ohutegur võib põhjustada õnnetusi ja haigestumist, mis toob kaasa kergeid, kuid pikaajalisi või korduvaid kahjustusi (näiteks haavad, nahaallergia), lisaks võib esineda osalist töövõimelangust (näiteks astma, osaline kuulmislangus). Väga ohtlik – ohutegur võib põhjustada õnnetusi ja haigestumist, mis toob kaasa raskeid ja püsivaid kahjustusi (näiteks amputatsioon, luumurrud) ja/või surma, lisaks kaasneb oluline töövõime langus. Riskitasemed: Vähene risk (I tase) - oht tervisele on ebatõenäoline ning võimaliku tervisekahjustuse tagajärjed väheohtlikud. Erilisi abinõusid ei vajata. Vastuvõetav risk (II tase) - oht tervisele on kas väheohtliku tervisehäire võimalik tõenäosus või ohtliku tervisehäire ebatõenäosus. Vastuvõetav risk ei nõua üldjuhul lisaabinõude rakendamist, kuid ka nende puhul on oluline pidev ohutusabinõude teadmine ja täitmine ning töökoha üldine korrashoid, samuti tuleb neid arvesse võtta ettevõtte töötervishoiu ja tööohutuse tegevuskava koostamisel. Keskmine risk (III tase) - tervisehäire tekkimise tõenäosus võib ulatuda ebatõenäolisest kuni tõenäoliseni, tagajärje raskusaste vastavalt väga ohtlikust väheohtlikuni. Sellises olukorras tuleb vastavad abinõud rakendada peatselt (3-5 kuu jooksul) pärast riski hindamist. Suur risk (IV tase) - tervisekahjustuse tõenäosus on kas võimalik või tõenäoline, tagajärje raskus samas kas väga ohtlik või ohtlik. Taolised ohud nõuavad kiiret abinõude rakendamist (soovitavalt 1-3 kuu jooksul pärast riski hindamist). Talumatu risk (V tase) - oht tervisele on suur nii tõenäosuse kui tagajärje raskuse aspektist. Töid ei tohi jätkata ega alustada enne, kui riski on vähendatud. Kui vähendamiseks vajalikke abinõusid ei saa rakendada vahendite puudumise tõttu, on töö ohualas keelatud. Riskianalüüsi dokumenteerimiseks ei ole kindlat vormi ega reegleid. Selle, millisel kujul riskianalüüs kirja saab pandud, otsustab tööandja. Riskianalüüsi kirjalikku dokumenti tuleb säilitada 55 aastat (säilitada tuleb kõiki riskianalüüsi versioone). Tihti pannakse riskianalüüsi tulemused kirja tabeli kujul, mis annab riskidest ja ennetusmeetmetest hea ülevaate. Riskianalüüs peab olema piisavalt detailne, et see peegeldaks konkreetset töökeskkonda ja töötingimusi, millega töötaja kokku puutub. Selle koostamisel tuleb arvesse võtta, et see peab hästi arusaadav olema lisaks dokumendi koostajale endale ka teiste jaoks (töötajatele, töötervishoiuarstile) ning andma edasi selget info töökeskkonna kohta ka mitmekümne aasta pärast, kui töökeskkonda ennast ei ole võimalik enam vaadelda.
12 | TÖÖTERVISHOID JA TÖÖOHUTUS MITTETULUNDUSÜHINGUTES
LOOMADE VARJUPAIGA TÖÖTAJA
Ohtlikud kemikaalid Töötaja kasutab oma töös puhastusvahendeid, mis on ohtlikud kemikaalid. Desinfit­seerimisvahend on tuleohtlik (vedelik ja aur) ning põhjustab tugevat silmade ärritust; üldpuhas­tus­­vahend põhjustab nahaärritust ja silmakahjustusi. Töötaja puutub koristustöid tehes kemikaalidega kokku umbes tund aega tööpäevas.
Ilma IKV-ta: Tõenäoline x ohtlik = suur risk Kasutades IKV-sid: Väga ebatõenäoline x väheohtlik = vähene risk
Töötajale on väljastatud sobivad kaitsekindad ja tihedalt liibuvad kaitseprillid. Töökohal on silma­ loputuspudel. Töötajale on tutvustatud kemikaalide ohutuskaarte.
Võimalik x ohtlik = keskmine risk
Töötajale on väljastatud tööriided (suvised ja talvised), samuti vihmakindel mantel. Suvisel palaval ajal eelistada õues töö tegemiseks hommikust, ennelõunast ning õhtupoolset aega, kui temperatuur on madalam.
Kanda kaitsekindaid. Peale töö lõpetamist ja enne söömist ning joomist pesta käsi vee ja seebiga. Hoida töö– ja tavariideid eraldi. Peale kokkupuudet loomaga, kellel võivad kirbud olla, pesta nii tööriideid kui ennast.
Temperatuur Töötaja töötab õues iga ilmaga. Suvel võib olla palav ja talvel külm.
Bioloogiline ohutegur Võimalik kokkupuude koerte ja kasside väljaheidetega (toksoplasmoosi nakatumise oht). Võimalik kokkupuude kirpudega.
Riskianalüüsi dokumendis tasuks ära märkida ka need ohutegurid, mida on hinnatud, aga mida töökeskkonnas ei esine. Näiteks märkida riskianalüüsi dokumendis, et loomade hooldaja ei puutu kokku müra ega vibratsiooniga. Riskianalüüsi tuleb värskendada siis, kui töökeskkonnas toimub muutusi või vahetatakse töövahendid välja (näiteks vahetatakse puhastuskemikaale).
Mõõtmised Selleks, et saada täpsemat teavet, mis ettevõtte töökeskkonnas toimub ning anda riskianalüüsi käigus õigeid hinnanguid, on vaja mõõta töökeskkonnas esinevate ohutegurite parameetreid. On ohutegurite parameetrid, mida võib mõõta tööandja ise, aga on parameetrid, mille mõõtmise tulemused peavad olema mõõteseaduse tähenduses tõendatult jälgitavad, st mõõtmised peab läbi viima akrediteeritud labor. Ise võib tööandja mõõta näiteks õhutemperatuuri, õhuniiskust ja valgustatust.
Tegevuskava Töökeskkonna riskianalüüsi protsessis võib tekkida probleemide lahendamiseks palju erinevaid häid mõtteid. Selleks, et need mõtted ära ei ununeks ja ka praktiliselt kasutusse võetaks, tuleb need kirja panna. Tegevuskava koostamisel tuleb silmas pidada järgmisi põhimõtteid: TÖÖTERVISHOID JA TÖÖOHUTUS MITTETULUNDUSÜHINGUTES
•	Tõsisemaid tervisehäireid põhjustavad tegurid tuleb maandada eelisjärjekorras. •	Eelistada tuleb lahendusi, millest võidab rohkem töötajaid. •	Plaanitud tegevused peaksid olema võimalikult konkreetsed ja selged, tegevusplaani ei sobi ebamäärased ideed ja mõtted. •	Igale tegevusele peab olema määratud konkreetne eestvedaja või vastutaja. •	Igale tegevusele peab olema määratud elluviimise aeg, võimalusel tegevuse alguse ja lõpu aeg. Probleem
Võimalik kokkupuude kirpudega.
Soetada töötajatele eraldi kapid töö- ja tavariiete jaoks.
Kapid peavad olema tarnitud kahe kuu jooksul.
Kohaliku varjupaiga juhataja.
Tegevuskava peab paratamatult arvestama realistlike võimalustega. Seetõttu tuleb kulukamad tegevused planeerida ajajärku, mil vahendite leidmine on realistlik ja esmajoones teha ära hädavajalik. Siiski ei saa vahendite puudumine olla ohtlike ja tervist kahjustavate töötingimuste vabanduseks või õigustuseks. Töö peab saama tehtud nii, et selle tegija tervis ei saaks kahjustada. Detailne kava võimaldab tööandjal viia plaanid ellu samm-sammult ja jälgida tegevuste kulgu. Selleks tuleb kava teatud aja tagant üle vaadata ja vajadusel korrigeerida. Tegevuskava on meelespea eelkõige ettevõtte juhile ja teistele vastutajatele, et plaanitu saaks õigeaegselt tehtud.
Töökeskkonna ohutegurid Füüsikalised ohutegurid Füüsikalised ohutegurid on: •	müra, vibratsioon; •	ioniseeriv kiirgus, mitteioniseeriv kiirgus (ultraviolettkiirgus, laserkiirgus, infrapunane kiirgus); •	elektromagnetväli; •	õhu liikumise kiirus, õhutemperatuur ja –niiskus; •	kõrge või madal õhurõhk; •	masinate ja seadmete liikuvad või teravad osad; •	valgustuse puudused; •	kukkumisoht; •	elektrilöögioht; •	muud samalaadsed tegurid.
14 | TÖÖTERVISHOID JA TÖÖOHUTUS MITTETULUNDUSÜHINGUTES
Õhutemperatuur ja -niiskus, õhu liikumise kiirus Töötervishoiu ja tööohutuse seaduse kohaselt peab töökoha sisekliima olema tööülesande täitmiseks sobiv ning tagada tuleb töökohtade varustatus värske õhuga. Sisekliima sobivuse all mõistetakse eelkõige õhutemperatuuri ja -niiskuse ning õhu liikumise kiiruse sobivust töötajale. Kui töötaja peab oma tööd tegema välitingimustes (loomade hooldaja), siis ei ole õhutemperatuuri ega -niiskuse kontrollimine tööandja võimuses. Õues töötamisel tuleb terviseriski vähendamiseks väljastada töötajale sobivad tööriided. See, millised on sobivad tööriided, sõltub töö iseloomust. Näiteks on vaja erinevaid riideid turul müüjale, kes seisab enamuse ajast paigal või loomade hooldajale, kelle töö on liikuv. Füüsilise töö tegijatele on vaja riideid, mis samaaegselt juhivad niiskust kehast eemale ja ei lase niiskust (sh vihma) ka jope sisse. Samuti on oluline, et jope peaks tuult. Tööriiete hulka kuuluvad ka jalanõud, mis õues töötamisel peaksid olema vettpidavad aga see-eest hingavad, et ei ajaks jalga higistama. Meie kliimas ei piisas õues töötavale töötajale kindlasti ühest komplektist tööriietest – suveks ning talveks on vaja eraldi riideid, ilmselt on vaja veel lisaks vihmariideid. Sama kehtib jalanõude kohta, jalanõud tuleb soetada töötajale nii suveks kui talveks. Samuti tuleb mõelda riiete pesemisele, st töötajal peab olema mitu komplekti riideid, et neid saaks vahepeal pesta. Läbi tuleks mõelda ka see, kus ja kuidas kuivatatakse õues märjaks saanud riideid ja jalanõusid, et järgmist tööpäeva kuivade riiete-jalanõudega alustada.
Kukkumisoht Kukkumine on seotud paljude mittetulundusühingutes toimunud tööõnnetustega. Kukkumised juhtuvad liikumisel nii siseruumides kui ka välitingimustes ning väga erinevate tööde teostamisel. Õnnetuste ärahoidmiseks on oluline kasutada sobivaid jalanõusid ning jälgida liikumistee korrasolekut. Kukkumise järgselt on tihti arvatud, et selle põhjustas liigne kiirustamine. Seega on mõistlik varuda tööülesande täitmiseks piisavalt aega.
Libisemine Ka mittetulundusühingutes on töid, mida tuleb sõltumata ilmastikuoludest teha välitingimustes, kus libedus on ennekõike probleemiks lumisel või miinuskraadidega ajal. Libisemisohtu on võimalik vähendada sobivate jalanõude valikuga. Valida tuleb jalanõud, millel on libisemisvastane tald. Välitingimustes töötajatel on soovitatav kasutada jalaTÖÖTERVISHOID JA TÖÖOHUTUS MITTETULUNDUSÜHINGUTES
nõudele paigaldatavaid libisemistõkkeid, eriti, kui neil on vaja liikuda vaheldumisi libedal ja mittelibedal pinnal. Võimalik on valida ka jalanõud, mille talla all on metallnaastudega pööratav osa. Sellised jalanõud aitavad ennetada väljas libisemist ja naastude ülespoole pööramisel on samade jalanõudega võimalik liikuda ka siseruumides. Libisemisest põhjustatud kukkumist aitab ennetada ka hoolas liikumisteede puhastamine. Kui lumiste ilmade saabudes puhastada liikumisteed maapinnani või teekatteni, ei teki neile kinnitallatud lumiseid kühme. Lisaks ohutumale liikumisele on järgmise lumesaju järgselt lihtsam teid puhastada. Kuid ka lumevabal ajal võib väljas esineda libisemisohtu. Põhjuseks vihmasadudest tingitud pori, märg rohi või puudelt langenud lehed. Seetõttu tuleb kõnniteedelt eemaldada näiteks muru niitmisel sinna sattunud rohi ja puulehed, mis võivad vihmaga muutuda libedaks. Siseruumides on libeduse põhjuseid kaks. Esmalt väljast sisse toodud lumi ja pori ning teiseks üldkasutatavate ruumide põrandate pesemine. Lume ja pori trepikodadesse toomist vähendab sissekäigu kohale paigaldatud varikatus ning porivaibad või muud võimalused jalanõude taldade puhastamiseks. Tihti kasutatavad tuulekojad võivad muutuda niiskeks, kui õhuringlus on puudulik ja/või puudub põrandaküte. Talvel külmade ilmadega saab niiskusest jää ning sealt edasi pole õnnetuseni pikk maa. Ruumide põrandapesu ei ole ohtlik mitte niivõrd pesijale, kuivõrd teistele samades ruumides liikujatele. Põrandapesija teab oma tegevusest tulenevat ohtu ja oskab olla ettevaatlik, kuid pahaaimamatu pesumärjale põrandale astuja võib libeduse tõttu kukkuda. Seetõttu on soovitatav puhastada põrandaid ajal, mil neis ruumides liigutakse muu ajaga võrreldes vähem. Võimalusel tuleks seda teha ajal, millal teisi töötajaid tööl pole. Ajaks, mil pestav või pestud põrand on siiski libe, on liikujate jaoks soovitatav välja panna hoiatusmärk. Koolimajas toimus suvisel ajal suurpuhastus. Nii teise kui esimese korruse koristajad olid lõpetanud selleks päevaks koridoride märja suurpuhastuse. Peale seda, kui teise korruse koristaja oli ära vahetanud riided ja jalanõud, otsustas ta minna esimesel korrusel asuva õpetajate toa juurde, et ka see uks lukku keerata. See ülesanne ei kuulu aga teise korruse koristajale. Kuna koridori põrandat oli äsja pestud ning töötajal olid jalas juba vahetatud, sileda tallaga jalanõud, libastus ta ja kukkus. Kukkumise tulemuseks oli alaselja põrutus ja reie piirkonna verevalumid ning 16 päeva töövõimetust. Töötaja viis oma hooldatavat juuksurisse. Teel sinna läks ta kliendi palvel kauplusesse. Kaupluse sissepääsu juures oli suur loik ja ta pidi ümber loigu minema, aga seal oli tee liivatamata ja seetõttu ka libe. Töötaja libises ning kukkus. Kukkumise tulemuseks oli kodarluu murd ning 67 päeva töövõimetust.
16 | TÖÖTERVISHOID JA TÖÖOHUTUS MITTETULUNDUSÜHINGUTES
Komistamine Komistamise peamine põhjus on töökoha puudulik korrashoid. Tavaliselt ei kujundata töökohti nii, et seal on võimalus komistada. Komistamist põhjustavad esemed jäetakse sinna töö tegemise ajal. Kõige ohtlikumad ongi ootamatud takistused liikumisteel. Paigaldatud põrandakate ei ole paraku igavene. Põrandasse tekkinud ebatasasused võivad põhjustada komistamist. Tavaliselt eeldame, et liikumistee on tasapinnalt ühtlane ja me ei kõnni nina maas ja silmad pingsalt liikumisteel. Võimalusel tuleks vältida liikumisteele erinevate tasapindade ja astmete loomist. Kui see pole võimalik, peab sellised kohad eristuvalt tähistama. Liikumisteedel tekitavad probleeme ka vaibad ja põrandakatted, mis ei ole korralikult kinnitatud. Seetõttu võivad nende ääred üles keerduda, mis omakorda põhjustab komistamist. Selliste puuduste kõrvaldamine on üldjuhul lihtne ja nende esinemine töökohtadel näitab eelkõige ükskõikset suhtumist töötajatele ohutute liikumisteede tagamisse. Juhtmed ja voolikud liikumisteedel põhjustavad samuti komistamist. Soovitatav on liikumisteele jäävad statsionaarsete seadmete toitejuhtmed ja voolikud paigaldada põrandasse või viia seadmeni kõrgemalt, kus need ei sega liikumist. Ajutiste juhtmete (tolmuimeja, sülearvuti, mobiiltelefoni toide) kasutamisel tuleks vältida nende paigutamist liikumisteele. Kui see pole võimalik ka lähima pistikupesa kasutamisel, tuleb ohust teavitada töötajaid, kelle liikumisteele need võivad jääda. Juhtub ka, et liikumisteedele asetatakse jäätmeid ning pakendeid või jäetakse sinna vedelema esemed, mis pole selles kohas üldse vajalikud. Seetõttu võib töötajale jääda liikumiseks ainult kitsas rada või peab ta liikuma ohtlikus kohas. Mistahes liikumistee ohutumaks muutmise eelduseks on hea valgustatus. Kui mõnes valgustis on lamp läbi põlenud, tuleb see koheselt ära vahetada. Töötaja külastas tugiperes elavat last ning valgustamata trepikojas trepist alla tulles kukkus ta peaga vastu trepiastet. Tagajärjeks ajuvapustus. Töötaja läks koos lastega õue. Töötaja avas garaaži, kus hoitakse õuemänguasju, ja tõstis sealt välja esimese korvitäie, asetades selle ukseavast pisut eemale. Lapsed asusid kohe korvi kallale. Töötaja astus tagasi garaaži ning tõstis sealt välja teise korvi. Ta ei märganud, et lapsed olid esimesest korvist mänguauto välja võtnud ja selle maha jätnud. Niimoodi, korv süles, astus ta sellele autole peale, libises ja kukkus. Kukkumise tulemuseks oli põlveliigese sidemete venitus ning töövõimetus väga pikaks ajaks, umbes pooleks aastaks. TÖÖTERVISHOID JA TÖÖOHUTUS MITTETULUNDUSÜHINGUTES
Trepp Paljud komistamised ja kukkumised juhtuvad treppidel, eriti trepist laskumisel. Paraku on olnud ka kukkumisi, mis lõpevad trepil liikuja surmaga. Kukkumised juhtuvad kergemini trepil, mille astmed on kõrged, kitsad või eri kõrgusega. Trepiastmed peavad olema ühekõrgused. Soovitatav trepiastme kõrgus on kuni 17 cm. Ohtu võib põhjustada trepi ette paigaldatud kõrge (näiteks puitsõrestikul) jalamatt. See teeb astme madalamaks ning see matt on tavaliselt ka tunduvalt kitsam trepi laiusest, mistõttu trepilt tulles on oht astuda mati äärele ja jalg välja väänata. Trepiastmete laius peab olema samuti ühesugune ning soovitatavalt vähemalt 27 cm. Kitsama astme puhul on ebamugav ja ohtlik just trepist laskumine. Vanade treppide puhul võivad kukkumist põhjustada kulumisest kaldu olevad trepiastmed. Väliterritooriumil liikudes ja töötades tuleb komistamise vältimiseks tähele panna väljaulatuvaid kive, puujuuri ja muid ebatasasusi. Need, mida on võimalik eemaldada, tuleb ära võtta.
Redel Redel on töövahend, mida kasutatakse paljudes mittetulundusühingutes. Näiteks kõrgematelt riiulitelt või kappidest esemete võtmisel, akende pesemisel ja mitmesuguste kõrgemate tasapindade ning lagede puhastamisel ja samuti lipuheiskamisel. Redelil olles on töid lihtsam teha, kuid isegi parimal redelil töötamine võib põhjustada ohtu, kui ei järgita lihtsaid ohutusnõudeid. Enne redeli kasutamist tuleb mõelda, kas see on kõrguses töötamiseks ainuvõimalik töövahend. Redeleid võib ajutisel kõrgtööl kasutada töötamiskohana üksnes erandjuhul, kui muude ohutumate töövahendite kasutamine ei ole vähese ohu, lühikese kasutusaja või kohapealsete olude tõttu, mida tööandja ei saa muuta, õigustatud. Redeli tavapäraseks kasutusalaks on olla abivahendiks ühelt tasapinnalt teisele liikumisel. Enne redeli töötamiskohana kasutamist tasub mõelda alternatiivsetele võimalustele. Näiteks kasutada akende pesuks pikendatava varrega (nn teleskoopvarrega) puhastusvahendeid. Ohutu töötamise tagamiseks on oluline redeli paigutusviis. Olenevalt toetuspinnast tuleb valida redeli otsa materjal ja kuju, näiteks talvisel ajal väljas libedal pinnal töötamisel tuleb redeli jalgadel kasutada teravaid otsikuid ja veenduda, et paigaldatud redel ei hakka alusel libisema. Redel tuleb paigaldada nii, et see kindlalt püsiks. Tööõnnetuste levinum põhjus redelil töötades on püsikindlalt kinnitamata redel. Redel peab seisma tugeval, sobiva suurusega liikumatul alusel nii, et redelipulgad püsiksid horisontaalasendis. Keelatud on asetada redeli otste alla juhuslikke esemeid (näiteks kive, lauatükke). Kui toetuspind on märg, jäine, liivane või prahine, tuleb see enne redeli püstitamist puhastada. Olemas on redelid, mida
18 | TÖÖTERVISHOID JA TÖÖOHUTUS MITTETULUNDUSÜHINGUTES
saab kasutada ohutult treppidele asetatuna. Tavaliste najaredelite ja A-redelite treppidel kasutamine on keelatud. Najaredelit on soovitatav paigaldada nii, et maapinna ja redeli vahele jääb 75° nurk. Selline nurk saavutatakse, kui nelja meetri kõrguselt toetatud redel on toetuspinnal asetatud ühe meetri jagu eemale. 75° nurga alla paigaldatud redelil on kõige mugavam töötada ja kõige lihtsam vältida tasakaalu kaotamist. Redeli ülemist otsa ei või toetada vastu ebatasast või kergelt puruneda võivat pinda, samuti mitte vastu pinda, millel on redeliga väga väike ja vähese hõõrdeteguriga kokkupuutepind, näiteks vastu vihmaveerenni. Enam kui ühe inimese korraga redelil olemine põhjustab redeli ebastabiilsust. Seetõttu ei ole õige minna redelile mitmekesi. Kukkumisest hoidumiseks tuleb redelil töötamiseks kasutada mittelibiseva tallaga jalanõusid.
Redelit tuleb kasutada nii, et töötaja saaks sellest kogu aeg kinni hoida ja sellele kindlalt toetuda ka siis, kui redelil olles midagi kantakse. Hea on, kui redelil töötades või liikudes saab töötaja toetuda vähemalt kolmes punktis, näiteks kahe jala ja ühe käega. Redelil töötades on paljude tööõnnetuste põhjuseks tasakaalu kaotamine. Selle vältimiseks tuleb kogu töötamise vältel keha redelipulkade vahel hoida ning mitte kallutada oma keharaskust ühele poole. Redelil asudes tuleb hoiduda raskuste teisaldamisest. Redelil seistes ei tohi töötada kauem kui 30 minutit korraga ega rohkem kui kolmandiku tööpäeva pikkusest. Keelatud on seista kõrgemal kui ülalt kolmandal pulgal või astmel. Mõnel redelil on valmistaja värvinud punaseks redelipulga, millest kõrgemale liikuda ei tohi. Üldjuhul ei tohi redelil töötada kõrgemal kui viis meetrit aluspinnast. Statsionaarsetel vertikaalsetel redelitel peab olema kukkumist takistav tugikaar, kui redeli kõrgus on üle kolme meetri. Redeli kui töövahendi perioodilist kontrolli peab tööandja määratud pädev isik tegema TÖÖTERVISHOID JA TÖÖOHUTUS MITTETULUNDUSÜHINGUTES
vähemalt kord kuus. See on sagedasem kontrollikohustus kui enamiku muude töövahendite puhul. Redeli elemendid ei tohi olla pragunenud või deformeerunud. Lahtitõmmatavate redelite lukustusmehhanismid peavad töötama tõrgeteta. Paraku kasutatakse sageli deformeerunud või purunenud toetuspinna või puuduvate libisemiskindlate otstega redeleid. Redelite kontrollimise kohta koostatakse akt, milles registreeritakse kontrollimises osalenud isikud, kontrollimise aeg ja tulemus ning võimalikud parandusettepanekud. Kontrollimisel avastatud puudused tuleb kõrvaldada kohe või hiljemalt enne redeli järjekordset kasutuselevõttu. Töötaja asus pärast hoone sissekäikude üldpuhastamist pesema välisuste ülemisi klaasosasid. Ta asetas välisukse ette tabureti, mille kaks jalga toetusid porirestile. Tõusnud taburetile, vajus selle üks jalg resti vahele. Töötaja kaotas taburetil tasakaalu ja kukkus alla betoonplatvormile. Kukkumise tulemuseks oli kannakõõluse rebend ja 90 päeva töövõimetust. Töötaja oli eemaldanud kardinapuult kardina ning laskus treppredelilt alla. Seda tehes ta kukkus ning murdis rangluu. Töötaja viibis töövõimetuslehel peaaegu kolm kuud.
Töövahendid Mittetulundusühingutes ei ole üldiselt kasutusel suuremaid masinaid või tehnoloogilisi liine, kuid mõned töövahendid on kasutusel enamikes ühingutest, olgu selleks veekeetja, akutrell või muruniiduk. Milline peab olema töövahend ja kuidas seda kasutada, on sätestatud mõne lõikega töötervishoiu ja tööohutuse seaduses ning konkreetsemalt Vabariigi Valitsuse 11. jaanuari 2000. a määruses nr 13 „Töövahendi kasutamise töötervishoiu ja tööohutuse nõuded”. Töövahend on masin, seade, paigaldis, transpordivahend, tööriist või muu tööks kasutatav vahend. Seega on töövahend nii kruvikeeraja, redel, ketassaag, kraana kui ka autopesuseade. Töövahendi mistahes moel kasutamine ei tohi ohustada töövahendi kasutaja ega teiste isikute tervist ning töö- ja elukeskkonda. Kasutamiseks loetakse töövahendiga töötamist, selle käivitamist, seiskamist, transporti, teisaldamist, paigaldamist, parandamist, seadistamist, hooldust ja puhastamist. Kui hakatakse kasutama töövahendit, mis on töökohale paigaldatud või seal kokku pandud, tuleb enne kasutuselevõttu teostada selle korrasoleku ja paigalduse õigsuse kontroll. Kui masina või seadme on paigaldanud keegi teine peale tööandja, näiteks tarnija, on tööandjal mõistlik viia paigladusjärgne kontroll läbi koos paigaldajaga. Kontrolli tulemused tuleb registreerida. Töövahendit võib kasutada ainult selle töö tegemiseks ja nendes tingimustes, milleks see on ette nähtud. Tööandja peab rakendama täiendavaid ohutusabinõusid, kui töövahendit
20 | TÖÖTERVISHOID JA TÖÖOHUTUS MITTETULUNDUSÜHINGUTES
kasutatakse ettenähtust erinevates tingimustes. Kui töövahend on ette nähtud kasutamiseks siseruumides, siis selle ajutisel kasutamisel välitingimustes tuleb ohutuse tagamiseks arvestada ilmaoludega. Kuid töövahendi kasutamine mõne muu töö tegemiseks kui valmistaja poolt on ettenähtud, on keelatud. Samuti on keelatud töövahendi kasutamine juhul, kui sellelt on eemaldatud valmistaja ettenähtud ohutusseadis. Ei ole aktsepteeritav variant, kui töövahendit kasutatakse ilma kaitsekatteta ja justkui täiendava ohutusabinõuna on korraldatud töövahendi kasutajale täiendav ohutusjuhendamine. Töövahendit tuleb hoida sellises korras, mis tagaks ohutuse kogu kasutusaja vältel. Töövahendi konstruktsiooni või kasutusviisi muutmine on keelatud, kui see halvendab töövahendi ohutust võrreldes valmistaja ettenähtuga. Seega ei ole täielikult keelatud muuta töövahendi konstruktsiooni või kasutusviisi, kuid see ei tohi halvendada ohutust ning muutmise järel peab olema ohutuses täiesti kindel. Tihti on seda kindlust raske saavutada, sest see võib nõuda töövahendi konstruktsiooni tugevusarvutuste tegemist. Eriti tuleb kaaluda ohutusseadiste muutmist. Töövahend peab olema tehniliselt heas seisukorras ja korrapäraselt hooldatud. Ohtude vältimiseks ettenähtud kaitsevahendid ja ohutusseadised peavad olema korrapäraselt hooldatud ja kontrollitud. Lihtsam on olukord nende ohutusseadistega, mille puhul töövahend seiskub või ei käivitu, kui seadis pole korras. Teiste kaitsevahendite ja ohutusseadiste puhul tuleb lähtuda töövahendi valmistaja koostatud kasutusjuhendis kirjeldatust. Kõik puudused, mis võivad mõjutada töötajate ohutust ja tervist, tuleb kõrvaldada võimalikult kiiresti. Tööandja tagab, et töötaja kasutusse antav töövahend sobib tööülesande täitmiseks, võttes arvesse ka töö laadi ja töökoha tingimusi. Esmapilgul võib tunduda, et pole mingit vahet, kas kasutada haljastustöödel murutrimmerit, muru- või võsalõikurit. Nende tööpõhimõte on ju üldjoontes analoogiline. Lähtuvalt kavandatavast tööst tuleb teha õige valik – kas ees ootab muru trimmerdamine, on vaja niita heinamaa servi või hoopis töö, kus tuleb lõigata puitunud taimi või võsa. Samuti peab töövahendi valikul arvestama selle kasutaja kehamõõtmeid ning füüsilisi ja vaimseid võimeid. Arvestada tasub ka töötaja iseärasusi, näiteks vasakukäelisele TÖÖTERVISHOID JA TÖÖOHUTUS MITTETULUNDUSÜHINGUTES
arvutikasutajale on lihtne hankida ergonoomiliselt sobiv arvutihiir. Puudega töötaja puhul peab arvestama tema erivajadustega ja tihti saab suhteliselt väheste lisakulutustega töövahendi, mida kasutades saab puudega töötaja olla teiste töötajatega vähemalt sama efektiivne. Kasutatava töövahendi sobivust tuleb hinnata töökeskkonna riskianalüüsi käigus ja selle kasutamise nõuetelevastavust sisekontrolli käigus. Tehes neid toiminguid sisukalt on võimalik ennetada enamikku tööõnnetusi, mis võivad toimuda töövahendi kasutamisel. Tööandja peab jälgima, et töövahendit kasutataks ettenähtud viisil ning et tööd saaks teha ergonoomiliselt õigete tööliigutuste ja -asenditega. Seda tuleb teha mistahes töövahendi puhul, sest tervisekahjustused võivad tekkida ka näiliselt ohutu töövahendi pikaajalisel kasutamisel. Metallitöötlemisettevõttes kasutati detaili lõppviimistluseks käsiviili. Paraku kasutas seda tööd tegev naistöötaja viili ilma käepidemeta, hoides kinni viili osast, mis peaks olema käepideme sees. Sel moel ei saa töötaja viilist õigesti kinni hoida, sest viili ots on väike ja sellest kinnihoidmine nõuab põhjendamatut pingutust. Samuti ei ole välistatud peopessa torkehaava saamine. Sellist töötamist võimaldas just fakt, et tööandja jälgis vähe, kuidas töötajad töötavad. Probleem oli selles, et töötaja polnud piisavalt tugev, et panna uuele viilile külge varem kasutatud ja kulunud viili küljes olnud käepide. Ta sai laost uue ilma käepidemeta viili ja keegi ei tundnud huvi, kuidas sellega tööd tehakse. Tema otsene juht vaatas pikalt ja põhjalikult viili ning arvas, et sellega on kõik korras, sest see on sobiva karedusega. Alles pärast pikka mõtlemist mõistis ta, et viilil peab olema käepide. Ta oli seni küll oma alluva tööd jälginud, kuid teda huvitas ainult töö tulemus, mitte see, kuidas töötaja seda tööd teeb. Töötaja on kohustatud teatama tööandjale igast töövahendi rikkest ja puudusest, mis selle kasutamisel ilmneb. Eriti oluline on teavitamine siis, kui sama töövahendit kasutab mitu töötajat. Ei ole õige loota, et ehk kannatab teha oma töö lõpuni ja eks siis teine töötaja vaadaku, mis edasi saab. Selline suhtumine võib saada saatuslikuks järgmisele töötajale, kes eeldab talle üle antud töövahendi korrasolekut. Samuti tuleb tööandjat teavitada ohuolukorrast, mis juhtus töövahendit kasutades, kuid mis õnneks sel korral lõppes tervisekahjustuseta. Meeldivam on välja selgitada ohuolukorra kui tööõnnetuse põhjuseid. Töövahendi kasutamisel esinevad ohud peavad olema kajastatud tööandja korraldatud töökeskkonna riskianalüüsis. Paraku on enamikus riskianalüüsides neid käsitletud pinnapealselt. Tavaliselt on tähelepanu pööratud töövahendi kasutamisega seotud töökoha valgustusele ja mikrokliimale, samuti töövahendi tekitatavale mürale ja tolmule, kuid mehaanilisi vigastusi põhjustada võivad ohud jäetakse tähelepanuta. Tüüpiline on mitme, isegi kümnete masinate kohta koostatud riskianalüüsis leida nende ohtude kohta ainult üks rida – masinate liikuvatest osadest tekkida võivate vigastuste oht. Mingit analüüsi, millistel masinatel, millised konkreetsed ohud ja millistes kohtades esinevad, ei ole tehtud. Kui selgelt määratletud ohuallikaid ei ole riskianalüüsi käigus kirjeldatud, ei ole neid üldjuhul ka töövahendi kohta koostatud ohutusjuhendis ning töötaja ei pruugigi teada, millised ohud teda töövahendi kasutamisel ohustavad.
22 | TÖÖTERVISHOID JA TÖÖOHUTUS MITTETULUNDUSÜHINGUTES
Suur osa tööõnnetustest ei juhtu mitte masinatega töötamise ajal, vaid hoopis siis, kui neid hooldatakse, remonditakse või kõrvaldatakse töös tekkinud tõrget. Seetõttu tuleb riskianalüüsi tehes töövahendi kasutamise kohta peale tavapäraselt tehtava töö hinnata ka ohtusid, mis tekivad töövahendi seadistamisel, hooldamisel, remondil, ummistuste või muude rikete kõrvaldamisel. Arvesse tuleb võtta peale elektrist tulenevate ohtude ka muudest energiatest (gaas, aur, vedelik, suruõhk jne) lähtuvaid ohte. Samuti on oluline töötajale selgitada, milliseid hooldus- ja remonditöid võib ta ise teha ja milliste tegemiseks on ettevõttes teised, selleks väljaõppe saanud töötajad, ning kellele peab ta teatama nende tööde vajalikkusest. Töötaja peab teadma, kuidas tegutseda, kui töövahendi töös tekib mistahes tõrge. Masinatel töötavate inimeste töötervishoiu- ja tööohutusalane juhendamine ja väljaõpe peab olema põhjalik, et vältida töötaja vigastust ja töövahendi purunemist. Töökeskkonna sisekontrolli käigus tuleb tööandjal jälgida, kas töövahendiga töötamisel kasutatakse ainult ohutuid töövõtteid. Erilist tähelepanu tuleb pöörata uutele või noortele töötajatele, kes võivad olla kogenematud ning kellel on vähe teadmisi olemasolevate või võimalike riskide kohta. Juhid peavad põhjalikumalt kontrollima neid töötajaid, kes teadmatusest või hoolimatusest kasutavad ohtlikke töövõtteid ning teevad seetõttu vigu, mis võivad viia tööõnnetuseni. Üha enam kasutatakse ettevõtetes renditud töövahendeid: käsitööriistu, tellinguid ja ka tõstukeid. Renditud töövahendi kasutamisel peab tööandja, kelle töötaja töövahendit kasutab, tagama selle vastavuse ohutusnõuetele. Et teada, milliseid ohutusnõudeid töövahendi kasutamisel järgida, on loomulik saada renditud töövahendiga kaasa ka selle kasutusjuhend. Kui renditakse töövahendit (näiteks korvtõstuk), millel on kohustuslik perioodiline kontrollimine, tuleb rentimisel välja selgitada, kas omanik on selle korraldanud või mitte. Esineb ka olukordi, kus tööandja võimaldab töövahendit kasutada teise tööandja töötajal. Sel juhul on tööandjatel mõistlik sõlmida kirjalik kokkulepe töötervishoiu- ja tööohutusalase ühistegevuse ning tööandjate vastutuse kohta. Kui kokkulepet sõlmitud ei ole, vastutavad tööandjad kahju tekkimisel solidaarselt.
Käsitööriistad Käsitööriistana käsitleme energiaallikata töövahendit, mida võib kirjeldada ka kui kättevõetavat eset, mille abil saame midagi teha lihtsamalt, kiiremini ja ohutumalt. Me kasutame käsitööriistu iga päev, unustades seejuures järgida elementaarseid ettevaatusabinõusid. Mõelgem kas või lihtsa töövahendi – noa – kasutamisele. Õnneks on käsitööriistadega töötamisel juhtunud õnnetused kergemate tagajärgedega kui õnnetused muude töövahenditega töötades. Suurim risk käsitööriistadega töötades on see, kui kasutada tööriistu selleks mitte ettenähtud otstarbel ja viisil. Näiteks kui käsiviili on kasutatud tornina metallile märke TÖÖTERVISHOID JA TÖÖOHUTUS MITTETULUNDUSÜHINGUTES
tegemiseks või on püütud sellega midagi väänata. Kuna viil on valmistatud rabedast materjalist, võib see ebaõigel kasutamisel kergesti puruneda. Töötades saadavaid tervisekahjustusi aitab kindlasti ennetada see, kui enne järjekordset kasutamist käsitööriista kontrollida ja defektiga töövahend kasutuselt kõrvaldada. Töökoha kujundamisel tuleb igale käsitööriistale ette näha oma kindel koht. Ajakulu töövahendi otsimisele võib kaasa tuua hilisema kiirustamise ning seetõttu tähelepanematuse ja vigastusohu. Terava osaga tööriistu ei ole hea hoida sahtlites, sest sealt tööriistu otsides võib käsi sattuda soovimatult vastu tööriista teravat osa. Kui töö nõuab käsitööriistade kaasas kandmist, tuleb selleks kasutada tööriistakasti või -kotti. Kui tööriistu on vaja kasutada samas ruumis mitmes erinevas kohas, on soovitatav kasutada ratastel töölauda, millega saab vajalikud töövahendid viia töötamiskoha lähedusse. Käsitööriista valikul tuleb arvestada sellega, et tööriista saaks kasutada ergonoomiliselt. Õigesti valitud käsitööriist vähendab tervisekahjustuse, näiteks lihaspinge, tekkimise riski ja ebamugavustunnet töötamisel. Esmapilgul võib tunduda, et mittesobivat käsitööriista pole olemas. Kruvikeeraja on ju kruvikeeraja ja küll sellega töö kuidagi tehtud saab. Kui kruvisid on tarvis keerata korra nädalas või veel harvem, ei ole ebameeldivad tagajärjed tuntavad, aga kui neid on vaja keerata sadu kordi päevas, on mittesobiva kruvikeerajaga töötamine vaevaline. Seetõttu tuleb käsitööriista valikul mõelda, kas sellega saab tulemuslikult töötada ka vähema jõuga, olles mugavas asendis ja tehes vähem korduvaid liigutusi. Täpne ettekujutus sellest, kuidas ja millise ülesande täitmiseks käsitööriista kasutama hakatakse, aitab sobiva töövahendi valimisel kaasa. Töökohal oleva vaba ruumi suurust tuleb samuti arvestada. Kitsas kohas oleva kruvi keeramiseks on sobivam valida pikk kruvikeeraja, et töötades saaks kruvikeeraja käepidemest kõigi sõrmedega kinni hoida. Kui teha sama tööd lühema kruvikeerajaga, saab kruvikeerajat keerata ainult sõrmeotstega, mis on ebamugavam ja ei võimalda rakendada ka suuremat jõudu. Eri töötajatele ei pruugi sobida samad käsitööriistad. Üldjuhul on naistöötajate käelaba väiksem kui meestöötajatel ja seda tuleb käsitööriista valikul arvestada. Käsitööriist on õigesti valitud siis, kui töötajal on sellega töötades mugav kehaasend ja tal ei teki mõnele käeosale ebameeldivat survet. Kui töötaja kasutab valesti valitud käsitööriista või töötab sellega ebamugavas asendis (nt kummargil), võib töötajal aastate jooksul välja areneda tervisekahjustus, mille esmased tunnused võivad jääda märkamatuks. Võimaluse korral tuleb eelistada töövahendit, millega saab töötada ühtlast, kuid väiksemat jõudu rakendades. Mõni käsitööriist, näiteks käärid, on disainitud töötamiseks kas parema või vasaku käega. Seda tuleb vasakukäelisele tööriista valides arvestada. Käsitööriista käepideme pikkus peaks olema suurem kui töötaja labakäe laius. Sellega välditakse käepideme tugevat pressimist peopessa. Hea töövahendi käega kinnihoitav osa peaks olema ümar või ovaalne ega tohiks olla libe.
24 | TÖÖTERVISHOID JA TÖÖOHUTUS MITTETULUNDUSÜHINGUTES
Elektrikäsitööriistad Elektrikäsitööriistad on eelistatud töödel, kus ei saa detaile nende olemuse või asukoha tõttu statsionaarsete seadmetega töödelda. Elektrikäsitööriistade kasutamisega võidame aega, kuid nende ohtlike osade vähem efektiivse piirestatuse tõttu on suurem oht vigastatud saada. Vigastuste vältimiseks ei ole õige loota uue töövahendi kasutamisel oma senisele kogemusele, vaid kindlasti tuleb läbi lugeda tööriista valmistaja koostatud kasutusjuhend. Ainult lugemisest ei piisa, juhendis toodud nõudeid tuleb elektrikäsitööriista kasutamisel ka täpselt järgida. Nõuetekohase kasutuse ja hoolduse eiramine võib kaasa tuua raskeid vigastusi või isegi inimese surma. Levinumad vigastused elektrikäsitööriistadega töötades on lõike- või torkehaavad ja muljumised, kuid esineb ka elektrilööke ja amputatsioone. Lisaks ohutute töövõtete selgitamisele tuleb kasutusjuhendiga tutvudes veenduda, et elektrikäsitööriist sobiks tehtavale tööle. Enne tööle asumist tuleb korrastada töökoht, võtta sealt ära kõik mittevajalikud esemed, materjalid ja tootmisjäätmed. Kui töökohal võib olla libe, tuleb oht kõrvaldada või kasutada mittelibiseva tallaga jalanõusid. Töökoht peab võimaldama kindlat toetuspinda, et töötaja asend oleks võimalikult mugav ja et ta ei saaks töötamise ajal tasakaalu kaotada. Elektrikäsitööriista ei sobi kasutada märjas või niiskes keskkonnas, süttivate gaaside või aurude puhul ning tuleohtlike vedelike läheduses. Töötamiskoht peab olema piisavalt valgustatud ja kõrvalised isikud tuleb hoida ohutus kauguses, et nad ei segaks töötamist ega saaks vigastusi eemalelendavate osakeste või sädemete tõttu. Elektrikäsitööriistadega töötades ei saa tähelepanuta jätta riietuse valikut. Sobilik on riietus, mis hoiab tihedalt vastu keha ja millel ei ole võimalust haakuda tööriista pöörlevate osade külge. Lips ei ole kindlasti riietusese, mida elektrikäsitööriistaga töötades kanda. Ka pikad juuksed tuleb seada nii, et need ei takerduks tööriista. Elektrivigastuse ohu vähendamiseks tuleb hoiduda niiskete ja õliga määrdunud tööriiete kandmisest. Et vältida töötamise ajal elektrilöögi saamist, tuleb jälgida elektrikäsitööriista toitejuhtme seisukorda. Toitejuhtme isolatsioon peab olema vigastamata ja vigastatud toitejuhe tuleb välja vahetada, mitte isoleerpaelaga parandada. Töötamiskohas peab olema elektrikäsitööriista vooluvõrku ühendamiseks korralik pistikupesa. Toitejuhet pistikupesast välja tõmmates tuleb pistikust kinni hoida. Vigastuste vältimiseks ei tohi kanda elektrikäsitööriista juhtmest kinni hoides. Töötamise ajal tuleb jälgida, et toitejuhe ei saaks vigastada. Juhet ei tohi asetada terava servaga eseme peale, vastu kuuma pinda või kohta, kus seda võib vigastada ülesõitmine või teiste töötajate tehtav töö. Samuti tuleb jälgida, et toitejuhe ei satuks lõikeriista vastu või mõne muu juhet vigastada võiva eseme alla või vahele. Samad nõuded kehtivad pikendusjuhtme korral. Pikendusjuhtme kasutamisel tuleb jälgida ka seda, et sinna ühendatud seadmete voolutugevus ei ületaks juhtmele lubatut. Välistöödel tuleb kasutada ainult pikendusjuhet, mis on välitingimustes töötamiseks ettenähtud. TÖÖTERVISHOID JA TÖÖOHUTUS MITTETULUNDUSÜHINGUTES
Nii toite- kui ka pikendusjuhtmete puhul tuleb vaadata, et nende asukoht ei põhjustaks töövahendiga töötaja või teiste komistamist. Elektrikäsitööriista lüliti peab toimima laitmatult. Enne vooluvõrku ühendamist tuleb veenduda, et lüliti ei oleks tööasendis. Toitejuhtmega pistikusse ühendatud elektri­ käsitööriista kandmisel ei tohi hoida sõrme lülitil, et hoiduda selle soovimatust käivitumisest. Elektrikäsitööriistalt, millel on padrunivõti või mõni muu tööorgani kinnitamise abivahend, tuleb need enne tööga alustamist eemaldada. Enne töö alustamist on soovitatav lasta elektrikäsitööriistal veidi aega tühikäigul töötada, et veenduda selle normaalses töötamises. Seejuures tuleb järgida valmistaja soovitusi. Ühe ketaslõikuri kasutusjuhendis on näiteks kirjas, et enne töö alustamist on vaja kontrollida töövahendi korrasolekut, lastes tal töötada tühikäigul mitte alla ühe minuti ning pärast kettavahetust lausa kolm minutit. Tööd ei tohi alustada, kui tööriistal puudub valmistaja ettenähtud kaitsekate või seadis ning kui see ei ole kindlalt kinnitatud. Töötamise ajal on õige hoida elektrikäsitööriista mõlema käega ja käte väsimuse ärahoidmiseks ka keha lähedal. Töö hõlbustamiseks tuleb tagada, et kasutatavad tööorganid (tööriist on näiteks elektritrell ja selle tööorgan puur) on puhtad ja teravad. Elektrikäsitööriist tuleb hoolduse, puhastamise ja osade vahetamise ajaks kindlasti vooluvõrgust lahti ühendada, samuti siis, kui katkestate töö ja lahkute ajutiselt töötamiskohalt. Töötaja vahetas ketaslõikuri lõikeketast. Enne vahetamist ei võtnud ta toitekaablit pistikupesast välja, kuna arvas, et sel moel saab vahetamisega kiiremini hakkama. Vahetamise ajal kükitas ta põrandale, sest nii oli mugavam ketaslõikurit käes hoida. Pärast lõikeketta vahetamist hakkas ta püsti tõusma, samal ajal surus sõrm soovimatult vastu lülitit ning ketaslõikur käivitus. Kuna töötaja oli just püsti tõusmas, hoidis ta ketaslõikurit ühe käega ega olnud tasakaaluasendis. Seetõttu sai võimalikuks ketaslõikuri soovimatu liikumine ja esimene asi, mida äsjapaigaldatud lõikeketas lõikas, oli töötaja põsk. Ketaslõikuri käivitumine tuli töötajale ootamatult, sest ta ise oli samal ajal püsti tõusmas ega suutnud ketaslõikuri liikumist takistada. Seetõttu oli vigastus tõsine – lisaks lihahaavale ka luuvigastus. Kui elektrikäsitööriistaga tehakse tööd, mille käigus tekib eemalepaiskuvaid laaste, tolmu, kilde või sädemeid, tuleb töötajal kasutada kaitseprille. Lihvimisseadmega töötades tuleb kasutada tolmumaski. Kui elektrikäsitööriistaga töödeldakse detaile või konstruktsioone, mis asuvad pea kohal, tuleb kasutada lisaks kaitseprillidele ka kaitsekiivrit. Mittekasutatavat elektrikäsitööriista tuleb hoida kuivas kohas, kus seda ei vigastata teiste ladustatavate töövahendite või esemetega.
Valgustus Töökohtade valgustusel on töötajate tervisekahjustuste ennetamisel oluline osa. Mõistetakse, et valgustus on oluline, et näha piisavalt selgelt näiteks liikumisteed ja ära hoida hämaras komistamised ning kukkumised. Valgustus peab olema selline, et töötaja liikumisel ühest ruumist või ruumiosast teise, näiteks liikumisel keldrisse vajalikke töövahendeid tooma, ei esineks heleduste suuri erinevusi.
26 | TÖÖTERVISHOID JA TÖÖOHUTUS MITTETULUNDUSÜHINGUTES
Liikumisteede valgustusel on libisemise ja komistamise vältimisel oluline osa. Valgustus peab olema piisav, et näha liikumisteedel võimalikke ohtlikke kohti. Sealjuures tuleb tagada, et liikumisteedel oleksid tasapindade erinevused hästi nähtavad. Komistamist võib põhjustada ka uksest kaugemal paiknev lüliti asukoht, mistõttu on vaja selleni pimedas liikuda. Tasub mõelda, millistes ruumides on kasulik rakendada automaatvalgustust või kasutada helkurteipe pindadel, millega kokkupõrget soovitakse vältida. Sisetingimustes on liikumisaladel ja koridorides soovitatav valgustustihedus 100 lx, treppidel ja laadimisplatvormidel 150 lx. Välitöökohtadel on üksnes jalakäijatele ette nähtud kõnniteedel soovitatav valgustustihedus 5 lx.
Elektrioht Elekter on meie igapäevases elus tavapärane ja vajalik, mistõttu esineb elektrioht väga paljudel erinevatel töökohtadel. Kuna see on justkui mittenähtav, jääb see sageli tähelepanuta. Elektriohu eest pole ilmselt ükski töökeskkonnas viibija täielikult kaitstud. Elektrioht võib tulla ka elektripaigaldisest, mida kasutatakse ruumi valgustuseks. Tööandja kohustuseks on kujundada ja sisustada töökoht nii, et tööõnnetusi ja tervisekahjustusi on võimalik vältida. Selle kohustuse üheks osaks on ka töötajate kaitsmine otse- või kaudpuutest tuleneda võiva elektrilöögi ohu eest. Kaitse tagatakse ennekõike voolu juhtivate osade isoleerimise või piirestamisega. Oluline on, et elektriohutuse nõuded oleksid täidetud, sh auditi läbiviimine ettenähtud sagedusega. Lisaks visuaalsele kontrollimisele on ette nähtud elektripaigaldise mõõtmised ja katsetused, mille tulemuste alusel hinnatakse elektripaigaldise ohutust ja nõuetele vastavust. Majandus- ja taristuministri 03.07.2015 määrus nr 86 „Auditi kohustusega elektripaigaldised ning nõuded elektripaigaldise auditile ja auditi tulemuste esitamisele“ sätestab nõuded nii elektripaigaldise kasutuselevõtmisele eelnevale auditile kui korralisele auditile ja selle sagedusele.
Keemilised ohutegurid Keemilised ohutegurid on ettevõttes käideldavad ohtlikud kemikaalid ja neid sisaldavad materjalid. Ohtlik on kemikaal, mille pakendil on mõni allolevatest märkidest:
Mittetulundusühingute töötajatest kasutab ilmselt ohtlikke kemikaale (näiteks põranda­ pesuvahend) koristamisega tegelev töötaja, aga ka kojamehe ülesandeid täitev töötaja, kes kasutab näiteks umbrohutõrjevahendit või jääsulatajat. Samuti on ohtlik kemikaal bensiin ja mõned klaasipesuvahendid.
Kemikaali ohutuskaart Iga kasutatava ohtliku kemikaali kohta peab olemas olema kemikaali ohutuskaart. Ohutuskaardi, mis peab olema eestikeelne, saab kemikaali tarnijalt (müüjalt). Ka ohtliku kemikaali pakendil on infot kemikaali omaduste ja käitlemise kohta, kuid pakendil esitatav info ei pruugi olla piisav kemikaali ohutuks käitlemiseks (nt on pakend väike ja sinna mahub väga piiratud hulk informatsiooni). Kui mittetulundusühing on soetanud ohtliku kemikaali, mille kohta ei ole ohutuskaarti, ei tohi sellist kemikaali töötaja kasutusse anda, kuna ei ole teada, kuidas seda kemikaali ohutult käidelda ning millised on võimalikud kemikaali poolt põhjustatavad terviseriskid. Kemikaali müüja on kohustatud andma ostjale kemikaali ohutuskaardi. Kui ohutuskaarti ei pakuta, tuleb seda ise küsida.
Kui töötaja peab kasutama ohtlikke kemikaale, tuleb talle korraldada juhendamine, mis sisaldab ka kemikaali ohutuskaardi tutvustamist. Juhendis tuleb kirjeldada, milliseid isikukaitsevahendeid tuleb kemikaaliga kokku puutudes kasutada ning mis juhtub, kui töötaja isikukaitsevahendeid ei kasuta. Samuti, nagu muude tööülesannete puhul, tuleb ka ohtlike kemikaalide käitlemiseks viia läbi väljaõpe, et töötaja teaks, millised on ohutud töövõtted ja kuidas käidelda kemikaali endale ja teistele ohutul moel. Info selle kohta, milliseid isikukaitsevahendeid tuleb konkreetse kemikaaliga kokku puutudes kasutada, saab ohutuskaardilt. Näiteks, millisest materjalist kindaid tuleb kemikaaliga kokku puutudes kanda, millise ehitusega kaitseprille või mis tüüpi hingamis­teede kaitseva-
28 | TÖÖTERVISHOID JA TÖÖOHUTUS MITTETULUNDUSÜHINGUTES
hendit kasutada. Kui kasutada kemikaali eest kaitseks valest materjalist kindaid, ei pruugi kinnastest kasu olla, kuna kemikaal võib söövitada kinda katki. Kasutades vale tüüpi hingamisteede kaitsevahendit võib töötaja ikkagi kemikaali sisse hingata. Silmi tugevalt ärritava kemikaali kasutamisel ei piisa mistahes kaitseprillidest, vaid tuleb kasutada tihedalt liibuvaid kemikaalikindlaid kaitseprille, et kemikaali pritsmed ei saaks silma sattuda. Kasutades kemikaale, peab töökohal olema silmadušš (silmaloputuspudel). Silmaloputus­ pudeleid soetades tuleb arvestada ka sellega, kui pikka aega tuleb silmi loputada. Kui ohutuskaardil on kirjas, mitme minuti jooksul on silmade loputamine vajalik, siis sellest ajast tuleb kinni pidada. Silmaloputuseks tuleb kasutada spetsiaalselt selleks ettenähtud pudelit, mis on disainitud sobituma inimese silmaga (pannes silma vastu pudelisuud, katab pudelisuu silma ja hakkab seda loputama). Pannes lihtsalt vee pudelisse ei täida see oma eesmärki, sest tavaline pudel on disainitud sobituma inimese suu ja mitte silmaga. Kemikaali ohutuskaardil on toodud ka info, kuidas kemikaali hoiustada ning milliste teiste kemikaalidega tuleb kokkupuudet vältida. Kemikaali ohutuskaarte võiks hoida kergesti leitavas kohas (kui juhtub õnnetus ja on vaja teada, millised on kustutusmeetmed või kuidas anda esmaabi, siis ei ole aega pikalt ohutuskaarti otsida). Ohutuskaardid võiksid olla töötajatele töö ajal kättesaadavad, kui töötaja peaks soovima midagi üle täpsustada või mälu värskendada. Töökeskkonna sisekontrolli käigus võiks üle vaadata ka selle, kas kõikide kasutatavate ohtlike kemikaalide kohta on ohutuskaardid olemas, näiteks on mingi kemikaal teise vastu välja vahetatud aga ohutuskaarti uuele kemikaalile ei ole veel hangitud. Kõikide kasutatavate kemikaalide pakenditel peab olema selge, eestikeelne ja üheselt mõistetav märgistus. Kemikaalide ümbervillimine teistesse nõudesse ei ole keelatud, kuid sellisel juhul tuleb uuele pakendile kirjutada ka kemikaali nimetus. Kemikaali ümbervillimisel tuleb vaadata, et nõu, millesse kemikaali valatakse, on sobiv. Kemikaali ohutuskaardil on toodud antud kemikaaliga sobivad ja sobimatud materjalid. Pakendile tuleb kindlasti kirjutada kemikaali nimetus, mitte aga näiteks „Põrand“ või „Klaas“. Vältida tuleks kemikaalide ringivalamist toiduainete taarasse, nt kui Coca-Cola pudelisse valada tume vedelik, ei pruugi inimene aru saada, et tegemist ei ole pudeli originaalsisuga ning kogemata kemikaali juua. Kui töötaja peab ise kontsentreeritud puhastusainest valmistama kasutamiseks sobiva lahuse, tuleb ohutusjuhendis täpselt kirjeldada, kuidas lahust valmistada ning milliseid isikukaitsevahendeid seejuures kasutada.
| 29
Bioloogilised ohutegurid Mittetulundusühingutes võib olla reaalne oht kokku puutuda bioloogilise ohuteguriga, nt töötades loomade varjupaigas või hoolekandeteenuseid pakkuvas mittetulundusühingus. Näiteks võimalik kokkupuude koerte ja kasside väljaheidetega (toksoplasmoos, lepto­ spiroos), kirpudega aga ka gripiviirusega. Bioloogilised ohutegurid on mikroorganismid (bakterid, viirused, parasiidid, seened jm), sealhulgas geneetiliselt muundatud mikroorganismid, rakukultuurid ja inimese endo­ parasiidid (inimese mikrofloora) ning muud bioloogiliselt aktiivsed ained (nt õietolm, heinatolm, loomakarvad), mis võivad põhjustada nakkushaigust, allergiat või mürgistust. Mikroorganismid suudavad inimkehasse siseneda kahjustatud naha või limaskesta kaudu, õhk-piisknakkuse ja alimentaarsel (toidust põhjustatud) teel, aga ka loomahammustuse või süstlatorke kaudu. Bioloogiliseks ohuteguriks võib pidada ka kõiki kehaeritisi, sh veri, lümf, koekultuurid, hormoonid ja ensüümid. Bioloogilised ohutegurid võivad põhjustada kolme liiki haigusi: •	parasiitide, viiruste või bakterite põhjustatud nakkused; •	allergiad, mille on põhjustanud kokkupuude orgaaniliste tolmudega, nagu jahutolm ja loomne kõõm, ensüümid ja lestad; •	mürgistused. Kõikide tööde korral, millel esineb bioloogiliste ohuteguritega kokkupuute oht, peab tööandja töökeskkonna riskianalüüsi käigus kindlaks määrama töötaja nakatumisohu laadi, suuruse ja kestuse ning sellest tulenevalt hindama riski töötaja tervisele ja võtma tarvitusele vajalikud ennetusabinõud. Ennetusabinõudeks võivad olla kaitsekinnaste kasutamine, vaktsineerimine või töötajate juhendamine. Bioloogilised ohutegurid jagatakse nelja rühma: 1.	ohurühma ohutegurid ei põhjusta teadaolevalt inimese haigestumist. Selle ohurühma hulka kuuluvad näiteks hallitusseened, mis võivad põhjustada allergiaid, ning mesilase mürk. 2.	ohurühma ohutegurid võivad põhjustada inimese haigestumist ning seetõttu ohus­ tavad töötaja tervist, kuid ei põhjusta nakkusohtu elanikkonnale. Nende vastu on olemas tõhusad ennetus- ja ravivahendid. Siia rühma kuuluvad näiteks puukborrelioos ja toksoplasmoos. 3.	ohurühma ohutegurid võivad põhjustada inimese rasket haigestumist ning see­tõttu ohustavad tõsiselt töötaja tervist. Lisaks võivad põhjustada nakkusohtu ka elanik­ konnale, kuid nende vastu on olemas tõhusad ennetus- ja ravivahendid. Siia rühma kuuluvad näiteks A-, B- ja C- hepatiit ehk kollatõbi. 4.	ohurühma ohutegurid põhjustavad inimese rasket haigestumist, seetõttu ohustavad tõsiselt töötaja tervist ning võivad põhjustada nakkusohtu elanikkonnale. Nende vastu tõhusad ennetus- ja ravivahendid tavaliselt puuduvad. Neljanda rühma ohutegureid Eestis ei esine, siia kuulub nt ebola-viirus.
30 | TÖÖTERVISHOID JA TÖÖOHUTUS MITTETULUNDUSÜHINGUTES
Ennetav ravi Tööandja on kohustatud töötajale, kellel toimus nahka läbistav kokkupuude nakkuskahtlase või nakkustekitajat kandva isiku, looma või esemega, näiteks on majahoidjat hammustanud koer või ta on saanud süstlatorke maas vedelenud süstalt üles korjates, tagama ennetava ravi võimaluse. Ennetava ravi all mõeldakse pärast nimetatud kokkupuudet töötajale profülaktilise ravimi või antiraabilise vaktsiini ja antiraabilise immunoglobuliini viivitamatut manustamist. Nimetatud nahka läbistavat kokkupuudet, millele järgneb ennetav ravi, loetakse tööõnnetuseks ning selle kohta tuleb läbi viia uurimine ja koostada tööõnnetuse raport.
Vaktsineerimine Töötajate puhul, kellel on kokkupuute oht puugiga, tuleks koos töötervishoiuarstiga otsustada vaktsineerimise vajalikkuse ja sobivuse üle. Kui vaktsineerimine on töötervis­ hoiuarsti arvates vajalik, peab tööandja vaktsineerimisega seotud kulud kandma. Tööandja saab töötajatele pakkuda vaktsineerimise võimalust, aga ta ei saa kohustada töötajal ennast vaktsineerida lasta, kui töötaja seda ei soovi.
Füsioloogilised ohutegurid Füüsilise töö raskus, sama tüüpi liigutuste kordumine ning üleväsimust põhjustavad sundasendid ja -liigutused ning muud samalaadsed tegurid võivad aja jooksul viia tervisekahjustuseni. Füsioloogiliste ohutegurite kahjulikku mõju seostatakse eelkõige liha­ ste, kõõluste, sidemete, närvide või muude pehmete kudede ja liigeste kahjustumisega. Sama tüüpi liigutusteks loetakse ühetaolisi korduvaid liigutusi, mille käigus tekib lihasväsimus. Näiteks võivad korduvad liigutused esineda koristajal ja majahoidjal. Sama tüüpi liigutused põhjustavad pehmetele kudedele üldjuhul ülemäärast survet ja pinget ning liigutuste tulemusel võivad lihased väsida ja vere- ja ainevahetus kudedes häiruda. Esmalt võib ülekoormatud jäsemetes või nende piirkonnas kujuneda välja ebamugavustunne ning töövõime väheneb, järgnevad mõõdukad kaebused valu kohta. Valud võivad koormuse kadudes kiiresti taanduda, ent töö jätkudes töövõime muudkui kahaneb, sest valutavate lihaste-liigestega on ebamugav tööülesandeid täita. Edasi võivad kujuneda juba kindla haigusprotsessi tunnused – valud probleemsetes piirkondades, tursete teke, tundlikkuse häired ja lihaste nõrgenemine. Seejärel kujunevad välja kroonilise haiguse tunnused, mis viivad ka püsiva töövõime vähenemise ja lõpliku invaliidistumiseni, näiteks küünarliigese põletik, õlaliigese põletik, kaelalihaste pinge sündroom jne. Sundliigutuste tagajärjel tekkinud kahjustused võivad paikneda kaelas ja õlavöötmes, alaseljas, küünarliigestes, küünarvarres, randmetes ja labakätes, puusades ning põlvedes. Vältida tuleks kiiresti korduvaid ühetaolisi liigutusi ja randme pööramisliigutusi. Sund­ liigutuste puhul on oluline, et töötajad saaksid oma tööoperatsioone vahetada, koormates tänu sellele erinevaid lihasrühmi ning vältides ühtede ja samade lihasrühmade ülekoormust. Oluline on seejuures teha ka regulaarseid puhkepause, näiteks 45 minuti töötamise järel 5–10 minutiline paus. TÖÖTERVISHOID JA TÖÖOHUTUS MITTETULUNDUSÜHINGUTES
| 31
Raskuste käsitsi teisaldamine Raskuste käsitsi teisaldamise all mõeldakse raskuste tõstmist, langetamist, käes hoidmist, kandmist või tõmbamist-lükkamist kas ühe või üheaegselt mitme töötaja poolt. Raskuseks on esemed massiga viis ja rohkem kilo. Kui raskuste käsitsi teisaldamisega seotud riske ei ole võimalik kõrvaldada ega vähendada, tuleb mõelda töö rotatsiooni ja piisavalt pikkade puhkepauside võimaldamisele. Töötajale tuleb anda teavet raskuste käsitsi teisaldamisega seotud riskide ja kahjulike tervisemõjude kohta ning korraldada ohutute töövõtete ja tehniliste abivahendite kasutamise väljaõpe. Näiteks võib raskuste teisaldamisega seotud tööks olla kojamehe poolt märja lume teelt kokku lükkamine ja hunnikusse tõstmine. Selleks, et lumelükkamist kergendada, on erinevaid võimalusi – kas osta lumepuhur, et töötaja ei peaks lund käsitsi tõstma või korraldada töötajale juhendamine, et ta teaks võtta korraga vähem lund labida peale ja vähendaks seeläbi terviseriski tekkimise võimalust.
Seismisega seotud töö Paljusid töid tuleb teha püstiasendis, näiteks töötab enamasti püstiasendis koristaja. Kuigi püstiasend võimaldab töötaja suuremat liikuvust, koormab see lihaseid, liigeseid ja liigeste sidemeid rohkem kui istuv asend. Püstiasendis töötamise puuduseks on pidev koormus lihastele ja liigestele, seljavaevuste tekkimine ning venoosse vere kuhjumine keha allosadesse, eeskätt alajäsemetesse, põhjustades valusid ja verevarustuse häireid. Pikaajalise seismisega seotud töö võib tekitada ebamugavust ja viia kestvate terviseprobleemideni, sealhulgas rühihäireteni ning jalgadel veenilaiendite tekkeni koos võimalike tüsistustega. Seega on oluline töötajatele võimaldada kehaasendite vaheldumine, liikumine ja ka istumine. Kui mingit osa tööst ei ole võimalik teha istuvas asendis, tuleb ette näha tööaja hulka arvatavad vaheajad (puhkepausid). Väga oluline on töötajale väljastada sobivad tööjalatsid, mis toetavad jalga, on madala kontsa ja tugeva tallaga, ei pigista ega pane jalgu higistama.
Töötamine kuvariga Paljude tööde puhul kasutatakse mittetulundusühingutes arvuteid ja tööd võidakse teha osaliselt ka kodukontoris. Ka sellisel juhul on tööandjal siiski kohustused ohutu ja tervisthoidva töökeskkonna loomisel. Peamised arvutitööga kaasnevad terviseprobleemid on seotud tugiliikumisaparaadiga. Terviseprobleemide põhjuseks on vale ja väsitav kehaasend, mis tekitab valusid küünarvarre-, randme-, õla-, kaela- ning nimmepiirkonnas. Samuti silmade pingest tulenev nägemisteravuse vähenemine. Tööandja on kohustatud töökeskkonna riskianalüüsi käigus hindama töötaja töötamis­ kohta, arvestades töötaja nägemist ohustavaid tegureid, töötamisel tekkida võivat
32 | TÖÖTERVISHOID JA TÖÖOHUTUS MITTETULUNDUSÜHINGUTES
füüsilist ja vaimset ülekoormust, töökeskkonna ohutegureid, sealhulgas valgustatust, müra, elektromagnetilist kiirgust ja tööruumi sisekliimat, ning töötamiskoha kujunduse ergonoomilisust ja sobivust töötajale. Enne kuvariga tööle asumist ning ka pärast oluliste muudatuste tegemist töötamiskohal peab iga töötaja saama vajaliku juhendamise ja väljaõppe. Tööandja peab korraldama töö selliselt, et töötaja saab silmade ülepinge ja sundasendis töötamisega tekkivate vaevuste ennetamiseks vaheldada kuvariga töötamist teistlaadsete tööülesannete täitmisega. Kui see pole võimalik, peab töötaja saama perioodiliselt pidada puhkepause. Puhkepauside kestus peab moodustama vähemalt 10% kuvariga töötamise ajast.
Töökoha kujundamine Arvutiga töötamiskoht peab olema kujundatud nii, et töötajal on võimalik saavutada sobiv ja mugav tööasend. Ainuüksi sülearvuti kasutamisega ei ole võimalik ergonoomilist töökohta kujundada, sülearvuti on mõeldud lühiajaliseks töötamiseks. Kuvari, klaviatuuri ja välisseadmete sobivaks paigutamiseks peab töölaud või –pind olema küllaldaselt suur. Klaviatuur peab olema eraldiasetsev, kaldega ja mati pinnaga ning paigutatud töölauale nii, et töötajal ei tekiks vaevusi kätes ega käsivartes. Kuvarilt loetavuse tagamiseks peab märkide kontrastsus ja suurus olema reguleeritav, ekraanipilt peab olema püsiv ja vaba virvendustest ning kuvari kõrgus ja kaldenurk peavad olema muudetavad. Tooli valikul peab eelkõige hindama tooli sobivust töötajale, kes seda kasutama hakkab. Kui tooli ei saa sobivalt reguleerida tekitab see ebamugavust, rahulolematust ja lihasväsimust. Istme kõrgus peab olema reguleeritav ning seljatoe asend ja kaldenurk muudetavad. Isteasendist reguleerimismehhanismide lihtne käsitsemine võimaldab tooli osade asendit hõlpsamalt ja kiiremini muuta. Enne tooli ostma minemist tuleks välja selgitada laua kõrgus ja reguleerimisvõimalused. Laua kõrgusest sõltub istme reguleerimisvahemiku vajadus. Üldjuhul reguleeritakse istme kõrgus selliseks, et isteasendis oleva töötaja küünarnukk asetseks klaviatuuriga ühel tasapinnal või veidi madalamal. Kui laud on sobival kõrgusel, siis enamikel juhtudel on istme sobivaim kõrgus töötaja põlveõndla kõrguse lähedal, kui ta jalad on põrandale toetatud täistallal. Jalatoe vajaduse tingib põlveõndlast kõrgemale reguleeritud iste. Lülisambale mõjuv minimaalne koormus tagatakse seljatoe ja istme vahelise kaldenurgaga 100-110 kraadi. Tooli istme materjal peaks olema õhku läbilaskev ja hõõrdumistakistusega, mis võimaldab istumisasendis püsida istmel kergelt ettekallutatud asendis. See võimaldab töötajal püsida istumisasendis kergelt ettekallutatud asendis. Nii vajatakse minimaalselt lihasjõudu asendi säilitamiseks või muutmiseks ning verevarustus tagumistes reielihastes on vähem takistatud. Tooli seljatoe ülesanne on toetada nimmepiirkonda. Toetatud isteasendis jääb põlveõndlate ja istme vahele vähemalt kahe sõrme pikkuse jagu ruumi. Kui alaselga toetavas asendis on istme esiserv vastu põlveõnnalt, tuleb tooli reguleerida või valida sobivam tool. TÖÖTERVISHOID JA TÖÖOHUTUS MITTETULUNDUSÜHINGUTES
| 33
Toetades käsivarsi või küünarnukke käetugedele ei tohi õlad olla tõstetud. Kui muud reguleerimised on tehtud, võivad tooli käetoed takistada tooli lauale lähemale liikumist. Kui randmeid ja käsivarsi on võimalik mujale toetada ning käetoed takistavad tooli liikumist, siis võiks kaaluda käetugede eemaldamist. 90° 90°
Töötamiskoht tuleb kujundada selliselt, et valgusallikad ei asetse töötaja otseses vaateväljas ega halvenda kuva kvaliteeti. Akendel ja katuseakendel peavad olema valgust reguleerivad katted. Arvestades töö iseloomu ja töötaja nägemisteravust peab olema üld- ja kohtvalgustusega loodud piisav tööpinna valgustatus ning töötaja nägemisväljas olevate pindade kontrastsus. Valgusallika võimalik peegeldumine kuvariekraanile peab olema välistatud.
Kaugtöö tegemine Paljudel mittetulundusühingutel ei ole oma kontorit ja seetõttu tehakse kaugtööd, st töötajad töötavad oma kodus. Töölepinguseaduse § 6 lõige 5 määratleb, et kaugtöö on tavapäraselt tööandja ettevõttes tehtava töö tegemine väljaspool tööandja ettevõtet (sh töö tegemine töötaja elukohas). TLS eeldab kaugtöö eeldusena tööandja ja töötaja vahel vastava kirjaliku kokkuleppe sõlmimist. Seda, milles täpsemalt tööandja ja töötaja peaksid kokku leppima enne, kui töötaja asub kaugtööd tegema, seadus ei täpsusta. Konkreetsed kokkulepped ja reeglid on mõistlik fikseerida tööandja ja töötaja vahelises kaugtöö kokkuleppes kirjalikult. Silmas tuleb pidada, et tööandjal ja töötajal on kohustus jälgida töötervishoiu ja tööohutuse nõudeid ka kaugtöö tegemisel, sest kaugtööl on töötaja tööandja loal. See tähendab, et tööandja vastutab ka kaugtööl viibija töötervishoiu ja tööohutuse eest. Tööandja kohustuseks on kujundada ja sisustada töökoht nii, et on võimalik vältida tööõnnetusi ja tervisekahjustusi ning säilitada töötaja töövõime ja heaolu. Lisaks tagab tööandja töötervishoiu ja tööohutuse nõuete täitmise igas tööga seotud olukorras. See tähendab, et töötajate tervis ja tervishoid on ühte moodi oluline, olenemata konkreetsest tööst või töötamise kohast.
34 | TÖÖTERVISHOID JA TÖÖOHUTUS MITTETULUNDUSÜHINGUTES
Tööandja on ka kaugtöö puhul kohustatud veenduma töökeskkonna ohutuses (läbi viima riskianalüüsi, töötajat juhendama jm). Kui pooled lepivad kokku kaugtöö tegemises, siis seaduse kohaselt peab töötaja teatama kõigist töösuhtega seonduvatest olulistest asjaoludest, mille vastu tööandjal on õigustatud huvi. Tööandjal on õigustatud huvi teada saada, millistes tingimustes töötaja kaugtööd teeb. Seega peaks tööandjal olema võimalik tutvuda töötaja töötamiskohaga tema kodus ja hinnata seal esinevaid võimalikke ohtusid. Kui riskianalüüsi käigus näiteks ilmneb, et kuvariga töötamiseks kasutatav töötool ei ole püsikindel või istme kõrgus ei ole reguleeritav, siis tuleb tööandjal ja töötajal üheskoos leida võimalus nõuetele vastava tooli kasutamiseks.
Kui töötaja peaks keelama tööandjal oma koju siseneda, siis on tööandjal võimalik kasutada riskianalüüsi läbi viimiseks alternatiivseid variante – näiteks küsida töötajalt pilte tema kodus asuva töökoha kohta ja/või panna etteantud küsimustiku alusel töötajale endale ülesandeks kaardistada töökeskkonna riskid ja edastada vastav info tööandjale. Samuti tuleb juhendada kodus tööd tegevat töötajat, milliseks peab ta oma arvutitöökoha kujundama, millal tuleb pidada puhkepause, millised on võimalikud tervisemõjud ning kas ja millistel tingimustel tohib tööd teha kodukontorist väljas (näiteks rannas, pargis või mujal). Sellisel juhul on tööandja läbi riskianalüüsi veendunud töökoha ohutuses, vajadusel kokkuleppel töötajaga leidnud võimaluse töökoha parendamiseks ning töötajat juhendanud, milline on hea töökorraldus, töökoha kujundus ja miks see oluline on. See tähendab, et tööandja on oma kohustused ohutu töökeskkonna tagamisel töötaja kodukontoris täitnud. Kaugtööl on hulga positiivseid külgi, kuid tööandjal tuleks arvestada ka võimalike ohtudega, näiteks töökoha kehv ergonoomika, ebapiisav valgustus ja õnnetusjuhtumi ohud.
Töölaud ja töötool. Kas töötaja kodus on olemas laud ja tool, mis võimaldavad head tööasendit? Töölaud või tööpind peab olema küllaldaselt suur, et sinna mahuksid arvuti TÖÖTERVISHOID JA TÖÖOHUTUS MITTETULUNDUSÜHINGUTES
| 35
ja muud vajalikud abi- ning töövahendid ja laual oleks ka piisavalt toetuspinda kätele. Tooli ja töölaua paigutus peavad tagama töötajale ergonoomiliselt õige kehaasendi. See tähendab, et tool peab olema reguleeritav, et töötajal oleks võimalik seda enda kehale sobivaks seada.
Kindlasti ei saa lugeda juuresoleval pildil kujutatud töökohta ergonoomiliseks.
Valgustus. Kodudes ei ole tihti arvestatud sellega, et seal hakatakse ka tööd tegema – st valgustuslahendus on pigem hämaram ja õdusam. Siiski peab ka kodukontoris olema töökoht piisavalt valgustatud. Kui üldvalgustid ei taga piisavat valgustatust, siis tuleb lisaks kasutada sobivaid kohtvalgusteid (näiteks laualamp või põrandalamp). Arvuti. Kas töötaja põhitöövahendiks on laua- või sülearvuti? Kas sülearvuti jaoks on olemas lisavarustus, et töökohta ergonoomiliseks kujundada? Pidev sülearvutiga töötamine põhjustab pingeid kaelas ja õlavöötmes, sest sülearvuti ekraani vaatamiseks peab töötaja vaatama püsivalt allapoole. Sülearvuti kasutamisel on abiks näiteks spetsiaalne dokk või juhtmed ja eraldi kuvar, klaviatuur ja hiir või sülearvuti alus ning eraldi klaviatuur ja hiir. Ümbritsev keskkond. Töötaja kodus on töökoha ümbrusega seotud ohtude kaardistamine küll üsna keerukas, kuid tööandjal tuleb arvestada sellega, et ka kodus juhtunud õnnetus võib olla tööõnnetus ning seda tuleb uurida. Seega tuleks tööandjal koos töötajaga rääkida ka muudest võimalikest ohtudest ja nende vältimisest (libisemine, komistamine, kukkumine jms).
36 | TÖÖTERVISHOID JA TÖÖOHUTUS MITTETULUNDUSÜHINGUTES
Juhendamine ja kontroll. Kaugtöö puhul teeb töötaja tööd eemal, st tööandjal on keeruline tema töötingimusi jälgida ja kontrollida. Seega juhendamine ja töötaja teadlikkuse tõstmine mängivad väga olulist rolli, et töötaja järgiks ettenähtud reegleid ja käituks oma tervist säästvalt. Kaugtööle ei tohi lubada töötajat, kes ei mõista tööga seotud ohtusid ja riske. Asjakohane on ka tööandja poolt töötingimuste kontrollimine. Kui töökohta ei ole võimalik vaadelda, siis saab tööandja näiteks vestelda töötajaga ja uurida, millised ta töötingimused hetkel on. Tööandjal tuleb arvestada sellega, et töövahendite hankimine, paigaldamine ja hooldus on üldjuhul tema vastutus. Töötaja peab hoidma ja kasutama töövahendeid vastavalt tööandja poolt kehtestatud reeglitele. Kui töötaja kodus ei ole näiteks ergonoomiliseks töökohaks vajalikku sisustust, siis tuleb tööandjal koostöös töötajaga leida võimalus sobivate tingimuste loomiseks. Kaugtöö tegemine ei tohi töötajale kaasa tuua tööga seotult sissetuleku vähenemist. Kodukontori sisustamisel tasub tööandjal maksustamise teemal nõu pidada Maksu- ja Tolliametiga.
Psühholoogilised ohutegurid – psühhosotsiaalne töökeskkond Tööandja kohustus on tagada töötajate jaoks muuhulgas ka hea psühhosotsiaalne töökeskkond. Selle loomine ei ole tähtis üksnes seadusnõuete täitmiseks. Töötajad, kes tunnevad end tööl hästi, annavad ka suurema tööpanuse ettevõtte tegevusse – nad on loovamad ja pühendunumad ning kõrgema töövõimega kui stressis töötajad. Seega aitab hea psühhosotsiaalne töökeskkond oluliselt kaasa ettevõtte edu saavutamisele. Halb psühhosotsiaalne töökeskkond seevastu põhjustab töötajate stressi, motivatsiooni langust ja läbipõlemissündroomi, mis omakorda segab ettevõtte tööd ja kahjustab ettevõtte mainet. Hea psühhosotsiaalse töökeskkonna tagamiseks tuleb esmalt mõelda, millised psühhosotsiaalsed probleemid võivad töökeskkonnas tekkida. Alati on tõhusam ja odavam probleeme ennetada hea planeerimise, juhtimise ja töökorralduse abil kui hilisemalt tegeleda nende tagajärgedega. Psühhosotsiaalseid ohutegureid ehk töökorralduse aspekte, mis töötajatel stressi tekitavad, võib olla sõltuvalt keskkonnast palju erinevaid. Psühhosotsiaalsete ohutegurite mõistmise lihtsustamiseks on ohuallikad sageli jaotatud kategooriatesse – näiteks: •	Töötajatele esitatavad nõudmised ületavad võimalusi nendega toime tulla. Probleemid võivad väljenduda selles, et töötajal on ebapiisavad oskused tööülesannete täitmiseks või tööaja puudus või ebasobilikud töövahendid eesmärkide saavutamiseks. Näiteks olukorras, kus tööd peab tegema kiiresti ja kvaliteetselt või hea kvaliteediga töö tegemiseks tuleb töötajal kas oskamatuse või ajapuuduse tõttu teha ületunde. •	Töötajatel ei ole võimalik oma töös piisavalt kaasa rääkida. Näiteks olukorras, kus töötajad ei saa määrata oma töötempot või neil ei ole võimalik otsustada, millal ja kuidas oma tööülesandeid täita. TÖÖTERVISHOID JA TÖÖOHUTUS MITTETULUNDUSÜHINGUTES
| 37
•	Töötaja ei saa loota juhtide või kaastöötajate abile ja toetusele. Töötajad ootavad ja väärtustavad head meeskonda ja koostööd. Inimese jaoks on sotsiaalsed suhted, sotsiaalne toetus ja heakskiit teiste poolt väga olulised. Seega tuleb läbi mõelda, kas ettevõttes tehakse tööd ühtse meeskonnana, kas ja kuidas kolleege hea töö ja abi eest tunnustatakse ning kas töötajaid toetatakse piisavalt negatiivsete situatsioonide lahendamisel. •	Tööalased suhted on pingelised. Tihti on probleemiks konfliktid kolleegide ja/ või osakondade vahel. Taolisi konflikte soodustavad enamasti töökorralduse ja kommunikatsiooniga seotud probleemid, samuti kolleegide või osakondade vahel korraldatavad võistlused. Lahendamata konfliktide tagajärjel võib tekkida töökiusamise situatsioon, milles kannatavad nii kiusamises osalejad kui selle tunnistajad. •	Töötajad ei tea täpselt, millised on nende kohustused ja vastutus, tööülesanded on ebaselged ja/või vastukäivad. Näiteks olukorras, kus vahetu juht annab töötajale infot ja tööülesandeid, mis ei ühti tavapärase töökorralduse ja käitumisega. Uuringud näitavad, et tööülesannete ebaselgus on töötajate jaoks üks suurimaid stressoreid. Ebaselgust tekitavad enamasti kehv ettevõtte sisene töökorraldus, pidevad muutused ja vähene kommunikatsioon. •	Organisatsioonis valitseb ebakindlus, töökorralduste muutmistesse ei kaasata töötajaid ning muutuste kohta ei anta töötajatele piisavalt infot, sh ei selgitata mida muutused kaasa toovad ja miks need vajalikud on. Pidevalt muutuv keskkond sunnib ka ettevõtteid muutuma, kuid seda tuleb teha selgelt ja läbi mõeldult – selge visiooni ja eesmärgi puudumine soodustab ebakindluse tekkimist. Muudatusi tuleb nn juhtida. Ebakindlust võib lisaks ebaselgetele juhtimisotsustele tekitada töötajates ka hetke majanduslik olukord ning ajutine töö.
Psühhosotsiaalsete riskide ennetamine ja hea töökeskkonna loomine Hea psühhosotsiaalse töökeskkonna loomise aluseks on töö planeerimine ja asjatundlik juhtimine. Tööülesanded, tööle esitatavad nõuded ja tööaeg peavad olema üksteisega ning töötaja oskuste ja võimetega kooskõlas. Töötaja tööga rahulolu on suurem ja stressitase madalam, kui ta tunneb, et sobitub hästi kokku konkreetse töö ja töökeskkonnaga. Organisatsiooni seisukohalt teeb töötaja, kes tunneb ennast tööd tehes hästi, ka paremat tööd. Inimese üks põhivajadustest on turvalisus, turvatunde loomine on tähtis ka töökeskkonnas. Töötaja peab olema kaitstud erinevate ohtude eest – nii füüsilisest töökeskkonnast kui tööprotsessist tulenevate ohtude kui rünnakute eest. Hirm erinevate ohtlike situatsioonide ees tekitab töötajates stressi. Seega tuleb tööandjal riskianalüüsi põhjal läbi mõelda, kuidas erinevaid riske maandada ja seeläbi turvalist töökeskkonda luua. Näiteks on rünnakute ja vägivalla juhtumite ohu puhul asjakohane kaaluda turvateenuse kasutamist ja turvanuppude paigaldamist – selliselt on töötajal võimalik ohuolukorras kiiresti abi kutsuda. Lisaks tingimuste loomisele peab tööandja töötajale ka teatavaks tegema, millistes olukordades ja kuidas abi kutsuda.
38 | TÖÖTERVISHOID JA TÖÖOHUTUS MITTETULUNDUSÜHINGUTES
Mõistlik on sõnastada tavad ja reeglid, mis aitavad hea töökeskkonna loomisele kaasa. Tavade ja käitumisreeglite eesmärk on üldjuhul luua positiivset õhkkonda ja ennetada töökohas sobimatut käitumist. Näide ühe ettevõtte poolt sõnastatud headest tavadest: 1.	Austan kolleege, oskan olla tänulik ning kiita väärt tegu ja väärt tegijat. 2.	Aitan abivajajat. Julgen ka ise abi küsida. 3.	Kui kolleegidega esineb eriarvamusi, siis räägin sellel teemal. Ma ei lase erimeelsustel rikkuda head läbisaamist kolleegidega. 4.	Jagan tööks vajalikku infot kolleegidega. 5.	Pean kinni kokkulepetest. Kui lubatut täita ei saa, siis lepin kokku uue lahenduse. 6.	Julgen teha ettepanekuid, sest uus idee võib muuta tööelu paremaks. 7.	Olen avatud uuendustele. Aitan kaasa uute lahenduste, mitte uute probleemide loomisele. Olulist tähelepanu tuleb pöörata töötaja juhendamisele ja koolitusele. Mida paremini töötaja tööd oskab ja reegleid teab, seda edukamalt saab ta tööelus hakkama. Tihti visatakse töötaja nn tundmatus kohas vette, et vaadata kas ta ujub või upub. Selline käitumine tekitab töötajates rahulolematust ja stressi, samuti ei ole selliselt töötajal võimalik teha kvaliteetset tööd. Töötajale tuleb õpetada nii konkreetset tööprotsessi kui üldisi ettevõtte reegleid ja tegevusjuhised, et töötaja teaks, kuidas erinevates situatsioonides tegutseda. Oma roll on ka võrdsel kohtlemisel töökohal, st lähtuda tuleb põhimõttest, et kõik töötajad on võrdsed. Ilma nähtava põhjuseta või selgituseta erandite tegemine teatud töötajatele, ei ole hea praktika. Ühtlasi tuleb arvestada, et mitmekesisus on osa meie elust, seega erinevustesse ei tohi halvustavalt suhtuda ja diskrimineerimise juhtudega töökohal tuleb tööandjal tegeleda. Ettevõtte hea sisekommunikatsioon on oluline nii töö sujumiseks kui arusaamatuste, kuulujuttude, konfliktide ja ebakindluse vältimiseks. Sisekommunikatsioon peaks olema ettevõtte teadlik ja strateegiline tegevus, sest see aitab luua ettevõtte ja töötaja vahelist suhet. Ka muudatuste juhtimisel on kommunikatsioonil võtmeroll – info õigeaegne jagamine ja selgitamine annab töötajatele suunised ja aitab muudatuste sisu paremini mõista. Tööandja jaoks on tähtis lisaks info edastamisele ka töötajatelt tagasiside saamine. Töötajatele meeldib, kui nende arvamust oodatakse, kuulatakse ja arvesse võetakse. Töötajate kaasamine suurendab töötajate tööga rahulolu ja pühendumist ning aitab ettevõttel saavutada edu läbi töötajate uuenduslike ettepanekute. Hea psühhosotsiaalse töökeskkonna komponentideks on ka töötajate toetamine ja tunnustamine. Tunnustamine näitab töötajale, et tema tööd märgatakse ja seda väärtustatakse. Tunnustamiseks on erinevaid viise alates tänamisest ja kiitmisest kuni erinevate TÖÖTERVISHOID JA TÖÖOHUTUS MITTETULUNDUSÜHINGUTES
| 39
preemiateni. Töötajate pingutuste märkamine ja nende tunnustamine on asjakohane igal ajal, mitte üksnes kokkuvõtteid tehes. Lisaks juhi poolsele tunnustusele on ka töökaaslaste hea sõna ja kiitus tõhus viis töötaja motiveerimiseks. Keerulistes olukordades ootavad töötajad aga toetust nii tööandja kui kolleegide poolt. Tihti tundub probleemide lahendamine üksi oluliselt raskem ja stressirohkem kui teistega koos tegutsedes. Üksteise toetamine võib olla nii töötaja abistamine mõne tööülesande tegemisel kui töötaja toetamine konfliktsetes situatsioonides, sealhulgas ka toetamine hilisemalt peale konflikti. Osades ettevõtetes on kokku lepitud konkreetsed tugiisikud, kelle poole töötajal on abi saamiseks võimalik pöörduda, suuremates ettevõtetes on moodustatud samal eesmärgil ka tugigruppe. Teatud juhtudel ei pruugi ettevõtte sisene tugi olla piisav, näiteks juhul kui inimene on läbipõlenud või kannatanud töökiusamise, ahistamise või füüsilise ründe tõttu. Sellisel juhul on mõistlik pakkuda töötajale võimalust pöörduda spetsialistide poole. Vaimset pinget aitab leevendada ka piisav tööpäevasisene puhkeaeg. Intensiivne töö, häiriv müra ja muud keskkonna tegurid väsitavad töötajat. Taastumiseks tuleb töötajale anda võimalus pidada tööpäeva sees lühikesi puhkepause, mil töötaja saab eemalduda tööst ja sellega seotud mürast, et lühiajaliselt puhata ja ennast muust keskkonnast välja lülitada. Mõneks hetkeks tööprotsessist ja töömõtetest välja tulek leevendab töötaja stressi ja parandab seeläbi töö produktiivsust. Töö- ja pereelu konflikti lahendamisel on võtmesõnaks töökorralduse paindlikkus. Stressi ennetamisel ja vähendamisel on selleks aga tervislike eluviiside soodustamine. Näiteks on liikumine üheks tõhusamaks stressi maandajaks. Liikumist saab soodustada ja propageerida aga paljuski tööandja - näiteks soosides liikumist töökohal, korraldades erinevaid liikumisega seotud ühisüritusi, kampaaniaid või hüvitades töötajatele tervise­ spordiga seotud kulutusi. Hea töökeskkonna ja töötajate tervise toetamiseks on oluline varajane probleemide märkamine ja reageerimine.
Tervisekontroll Töötaja tervisekontrolli saatmise aluseks on töökeskkonna riskianalüüs, millest peab selguma töötaja kokkupuude tervist ohustavate teguritega. Riskide hindamisel on oluline lähtuda mitte üksnes ohuteguri esinemisest, vaid tähtis on läbi mõelda ka ohuteguriga võimaliku kokkupuute tõenäosus, ajaline kestvus ning sellega seotud rakendatavad ennetusmeetmed. Seda eriti osalise tööajaga töötamisel. Sellisel juhul tuleb riskianalüüsi käigus hinnata, kas töötaja puutub ohuteguriga kokku nii palju, et see võib tema tervist ohustada. Juhul, kui töötaja puutub küll töökeskkonna ohuteguritega kokku, kuid kokkupuute aeg on lühike, ei pruugi tekkida vajadust tervisekontrolli korraldamiseks. Näiteks, kui osalise tööajaga töötav raamatupidaja töötab kuvariga kaks tundi nädalas, ei ole talle kohustust tervisekontrolli korraldada.
40 | TÖÖTERVISHOID JA TÖÖOHUTUS MITTETULUNDUSÜHINGUTES
Ohutegurid, millega kokku puutudes tuleb töötajale tervisekontroll korraldada, on näiteks kokkupuude müraga (töötamine muruniidukiga), aga ka juhul, kui terviseriski hindamise tulemusel sotsiaalministri 27.02.2001 määrus nr 26 „Raskuste käsitsi teisaldamise töötervishoiu ja tööohutuse nõuded“ lisas toodud metoodika alusel on riskihinne üle 10 (alates riskitasemest 2). Tervisekontrolli korraldamiseks tuleb tööandjal edastada töötervishoiuarstile töökesk­ konna riskianalüüs, tervisekontrolli saadetud töötajate nimekiri, kus on kirjeldatud töötajate kokkupuude töökeskkonnas esinevate ohuteguritega, tööstaaž konkreetses ametis ning eelmised tervisekontrolli otsused, kui need on olemas. Töötervishoiuarsti ülesanne on tutvuda reaalse töökeskkonna ja tööandja poolt edastatud dokumentidega enne tervisekontrolli, et tal oleks võimalik analüüsida töötaja tervist, lähtudes konkreetsest töökeskkonnast ja -tingimustest. Tervisekontroll korraldatakse tööajal ja tööandja kulul, seda nii esmase kui ka perioodilise tervisekontrolli puhul. Uute töötajate puhul tuleb tervisekontroll korraldada nende tööle asumise esimese kuu jooksul (esmane tervisekontroll). Järgmise tervisekontrolli aja määrab töötervishoiuarst tervisekontrolli otsusel. Perioodiliste tervisekontrollide maksimaalne vaheaeg on kolm aastat (alaealiste töötajate puhul kaks aastat). Tervisekontrolli sageduse määramisel lähtub töötervishoiuarst töökeskkonna riskidest ja töötaja tervislikust seisundist. Tööandja kohustus on korraldada töötajate perioodilist tervisekontrolli vastavalt töötervishoiuarsti poolt määratud sagedusele. Kui tööandja saadab töötaja tervisekontrolli, siis ei ole töötajal õigus keelduda tervise­ kontrolli minemast. Töötervishoiu ja tööohutuse seadus paneb töötajale kohustuse läbida tööandja poolt korraldatud tervisekontroll. Samuti ei ole lubatud tööandjal ja töötajal sõlmida omavahelist kokkulepet, kus töötaja ei taha tervisekontrolli minna ja tööandja ei korralda selle tõttu tervisekontrolli. Tervisekontrolli tulemusena koostab arst tervisekontrolli otsuse. Tervisekontrolli otsus edastatakse tööandjale ja otsuse vormil on kirjas üksnes, kas töötajale sobib ettevõtte töökeskkond ja -korraldus ning vajadusel lisatud ettepanekud ja soovitused muutusteks. Töötervishoiuarst ei väljasta töötaja terviseandmeid tööandjale. Terviseandmete kohta annab arst infot üksnes konkreetsele töötajale, st ta selgitab töötajale tehtud uuringute tulemusi, annab hinnangu terviseseisundile ja koostab tervisekontrolli otsuse, tutvustades seda ka töötajale. Tööandja peab töötervishoiuarsti poolt väljastatud otsust järgima. Kui töötervishoiuarst on otsustanud, et töötaja jaoks ei sobi konkreetne töökeskkond ja -korraldus, siis ei tohi tööandja lubada töötajal antud töö jätkamist. Näiteks võib olla otsus selline, et töötaja sobib töötama, kuid ei tohi tõsta raskusi korraga üle 10 kg. Sellisel juhul tuleb tööandjal arsti poolt kirjutatud piirangut arvestada ja töö ümber korraldada selliselt, et töötaja ei pea TÖÖTERVISHOID JA TÖÖOHUTUS MITTETULUNDUSÜHINGUTES
| 41
tõstma üle 10 kg kaaluvaid raskusi. Terviskontrolli otsusel välja toodud ettepanekud on tööandja jaoks heaks nõuandeks, kuid nende täitmine ei ole kohustuslik. Töötervishoiuarst annab soovitusi eelkõige töötaja tervishoidu arvesse võttes, et ennetada tööga seotud haigestumisi ning säilitada töötaja töövõimet. Soovitusteks võib olla näiteks massaaž või taastusravi. Tervisekontrolli otsuseid peab tööandja säilitama 10 aastat peale töötajaga töösuhte lõppemist. Tervisekontrolli otsuste säilitamise kohustus tuleneb sellest, et tööandjal võib tekkida kas töösuhte ajal või peale töösuhte lõppemist tervisekontrolli toimumise ja selle otsuse tõendamise vajadus (näiteks, kui töötajal diagnoositakse tööga seotud haigus). Töötervishoiuarst säilitab tervisekontrolli otsuseid ja sellega seotud andmeid 75 aastat.
Isikukaitsevahendid Isikukaitsevahend tähendab inimese seljas, peas, jalas või käes kantavat või hoitavat vahendit, mis on konstrueeritud ja valmistatud inimese kaitsmiseks tema elu ja tervist ohustava teguri eest. Tööandja peab varustama töötajad isikukaitsevahenditega, kui õnnetuse või haigestumise ohtu töökohas ei saa vältida ega piirata tehniliste ühiskaitsevahendite või töökorraldusabinõudega.
Isikukaitsevahendi valimine Riskianalüüsi käigus tuleb tööandjal välja selgitada töökeskkonnas esinevad ohutegurid ja hinnata sellest lähtuvalt riske töötaja tervisele ja ohutusele. Teisisõnu tuleb esmalt tuvastada konkreetne probleem ja alles siis asuda seda sobivate meetmetega lahendama. Seadmetega töötamisel aitab isikukaitsevahendit valida seadme valmistaja koostatud kasutusjuhend, kus kirjeldatakse, millised isikukaitsevahendid on konkreetse seadmega töötamiseks vajalikud. Näiteks on muruniiduki kasutusjuhendis välja toodud info, kui suurt müra seade tekitab ja on antud soovitused kõrvaklappide valimiseks. Sama kehtib ohtlike kemikaalide puhul: kemikaali tootja kirjeldab ohutuskaardil konkreetse isikukaitsevahendi vajadust. Kui tootja on seadme või kemikaaliga töötamiseks ette näinud isikukaitsevahendi kasutamise, peab tööandja selle töötajale ka võimaldama. Näiteks võib muruniiduki kasutusjuhendis olla info •	Kandke alati muruniidukiga töötamise ajal kaitseprille või külgklaasiga näokaitset. •	Tera käsitsemisel kandke hea lõikekindlusega töökindaid. •	Müratase 95dB. Sellisel juhul peab tööandja töötajale väljastama kaitseprillid, tugevad töökindad terade käsitsemiseks ja kuulmiskaitsevahendid. Isikukaitsevahendi soetamisel tuleb arvestada, et isikukaitsevahend:
42 | TÖÖTERVISHOID JA TÖÖOHUTUS MITTETULUNDUSÜHINGUTES
•	vastaks täielikult kaitsevajadusele; •	ei põhjustaks kandjale liigset koormust ega vähendaks töötaja nägemist või kuulmist korrigeerivate vahendite toimet, näiteks prille kandvale töötajale tuleb soetada spetsiaalsed kaitseprillid, mida saab kanda oma prillide peal; •	sobiks kasutajale; •	sobiks kasutamiseks antud tööoludes; •	vastaks ergonoomianõuetele ning oleks kooskõlas töötaja terviseseisundiga. Soovitatav on konsulteerida isikukaitsevahendite valimisel töötajatega, kes neid kasutavad. Tuleks hinnata, kas väljastatud isikukaitsevahendid on sobiva suurusega, kas nendega ollakse rahul ning kas samal ajal kasutatavad isikukaitsevahendid sobivad koos kasutamiseks. Mitu töötajat võib kasutada ühte ja sama isikukaitsevahendit siis, kui tööandja on taganud abinõud nende puhastamiseks ja desinfitseerimiseks enne igat järgnevat kasutajat. Tööandja on kohustatud pidama töötajatele väljastatud isikukaitsevahendite üle arvestust. See annab tööandjale ülevaate töötajatele soetatud isikukaitsevahenditest, nende kasutusajast ja sellest, kellele need on väljastatud. Arvestuse pidamisel on soovitatav üles märkida järgnevad andmed: •	kellele isikukaitsevahend väljastati; •	mis liiki ja tüüpi isikukaitsevahend on väljastatud (mark ja mudel); •	millal isikukaitsevahend väljastati; •	töötaja allkiri vastuvõtmise kohta. Isikukaitsevahendeid peab hoidma kohas, kus need on kaitstud kahjustuste ja määrdumise eest ajal, mil neid ei kasutata. Nii kestavad need kauem ja tagavad vajaliku kaitsetaseme. Hoiukohaks võib olla selleks ette nähtud suletav kapp. Töötaja on kohustatud kasutama talle väljastatud isikukaitsevahendeid vastavalt kasutusjuhendile ja tööandja antud juhistele ning hoidma neid töökorras. Hoolimata sellest, et töötajal on seadusest tulenev kohustus talle väljastatud isikukaitsevahendit nõuetekohaselt kasutada, on samal ajal tööandjal kohustus tagada, et isikukaitsevahendit kasutatakse alates ohtliku töö algusest kuni töö lõpetamiseni valmistaja poolt antud kasutusjuhendi kohaselt ning ka kontrollida selle kasutamist. See tähendab, et tööandja peab kontrollima, et töötajad kasutaksid neile väljastatud isikukaitsevahendeid õigesti kogu ohtliku töö vältel.
| 43
Juhendamine ja väljaõpe Igale töötajale, kes tööle asub, tuleb korraldada tööandja kinnitatud ohutusjuhendi alusel juhendamine. Juhendamine tuleb korraldada hoolimata sellest, et töötaja töötab osalise tööajaga ja teeb lihtsana näivat tööd (nt kojamees). Töötajate juhendamine ja väljaõpe koosneb järgnevatest etappidest: •	sissejuhatav juhendamine •	esmane juhendamine töökohal •	väljaõpe •	täiendjuhendamine
Sissejuhatav juhendamine Töötaja sissejuhatava juhendamise viib enne töötaja tööle asumist läbi töökeskkonnaspetsialist tööandja kinnitatud juhendi alusel. Sissejuhatav juhendamine annab uuele töötajale täpsemat infot, millega ettevõte tegeleb ning kuidas toimib ettevõtte töökorraldus. Sissejuhatav juhendamine peab sisaldama: •	ettevõtte töökorralduse, töökorralduse reeglite ning töötervishoidu ja tööohutust reguleerivate õigusaktide tutvustamist; •	töötervishoiu ja tööohutuse tagamiseks rakendatavate abinõude tutvustamist; •	juhiseid käitumiseks õnnetusohu või tööõnnetuse korral; •	juhiseid keskkonna saastamisest hoidumiseks; •	töötaja kohustusi ja õigusi vastavalt õigusaktides sätestatule; •	töökeskkonnavoliniku, esmaabiandja ja Tööinspektsiooni kontaktandmete tutvustamist.
Esmajuhendamine töökohal Esmane juhendamine viiakse läbi töötaja tulevasel töötamiskohal tööandja määratud pädeva isiku poolt. Esmajuhendamisel tutvustatakse uuele töötajale täpsemalt tema tööd ja töökohta ning selgitatakse, kuidas ja milliste töövõtetega tuleb tööd teha nii, et töö tegemine ei ohustaks töötajat ennast ega kaastöötajaid. Esmajuhendamisel tutvustatakse töötajale: •	tööandja koostatud ja kinnitatud ohutusjuhendeid tehtava töö või kasutatavate seadmete, masinate, tööriistade, veokite ja muude töövahendite kohta; •	töökeskkonna ohutegureid ja vajalike isikukaitsevahendite kasutamist; •	ergonoomiliselt õigeid tööasendeid ja -võtteid; •	töötaja töökorraldust; •	tule- ja elektriohutusnõudeid;
44 | TÖÖTERVISHOID JA TÖÖOHUTUS MITTETULUNDUSÜHINGUTES
•	hädaabitelefoni, esmaabivahendite ja tulekustutusvahendite asukohta; •	töökohal kasutatavaid ohumärguandeid ning evakuatsioonipääsude ja –teede asukohta. Peale uuele töötajale juhendite lugeda andmist võiks tähtsamad punktid juhenditest töötajale üle rääkida, sest infot, mida töötaja esimesel tööpäeval läbi peab lugema, on väga palju. Samuti võib töötajal tekkida küsimusi või ei saa ta täpselt juhendis kirjutatust aru. Sellisel juhul oleks abiks peale juhendite lugemist vestlus, kus töötaja saaks tekkinud küsimustele vastused.
Väljaõpe Väljaõpe ohutute töövõtete omandamiseks korraldatakse töötajale pärast esmajuhendamist, vajadusel ka pärast täiendjuhendamist. Väljaõpe toimub tööajal tööandja poolt määratud kogenud töötaja juhendamisel. Töötaja lubatakse iseseisvale tööle, kui juhendaja on veendunud, et töötaja tunneb töötervishoiu ja tööohutuse nõudeid ning oskab neid praktikas rakendada. Väljaõppe käigus ei tule töötajale õpetada mitte ainult ohutuid töövõtteid, vaid ka vajadusel läbi viia isikukaitsevahendite näitlik kasutamine. Tundub lihtne, kuid kõrvatroppide kõrvapanek selliselt, et need ka töötaja kuulmist kaitseksid, nõuab teadmisi ja oskuseid. Samuti on väljaõpe oluline, kui töötaja peab kasutama näiteks kukkumiskaitsevahendeid. Väljaõppe kestuse määrab tööandja sõltuvalt ameti- või kutseala spetsiifikast, keerukusest ning töö ohtlikkusest. Tööandja võib töötajale väljaõpet mitte korraldada, kui töötaja on töötanud eelnevalt samalaadsel tööl, tunneb ohutuid töövõtteid või kui tema töö laad seda ei nõua. Kuna kõik ettevõtted on erinevad ja ka kasutatavad töövahendid ei ole täpselt samad, on siiski soovitav väljaõpe läbi viia kõikidele töötajatele. Kogenud ja samalaadset tööd teinud töötajale on väljaõpe lühem ning võib piirduda paari tunni jooksul töökoha ja töövahendite tutvustamisega.
Täiendjuhendamine tuleb töötajale korraldada: •	uute töötervishoiu ja tööohutuse juhendite või õigusaktide kehtestamisel või kehtivate nõuete muutumisel; •	töökorralduse muutmisel või kui tema töös on olnud kolmest kuust pikem vaheaeg; •	tehnoloogia või töövahendite vahetamisel või uuendamisel; •	töötaja ümberpaigutamisel teisele tööle või tema tööülesannete olulisel muutumisel; •	kui töötaja rikkus tööohutusnõudeid nii, et see põhjustas või oleks võinud põhjustada tööõnnetuse; •	tööde või tegevuse puhul, mis ei kuulu töötaja töölepinguga määratud tööde või ametikohustuste hulka; •	kui struktuuriüksuse juht või töötaja ise peab seda vajalikuks; •	kui tööinspektor peab seda vajalikuks. TÖÖTERVISHOID JA TÖÖOHUTUS MITTETULUNDUSÜHINGUTES
| 45
Juhendamiste registreerimine Töötaja sissejuhatav, esma- ja täiendjuhendamine, väljaõpe ning töötaja iseseisvale tööle lubamine registreeritakse sellekohases päevikus või andmebaasis, kuhu märgitakse: •	•	•	•	•	•
juhendamise või väljaõppe kuupäev ja kestus; juhendatava ja juhendaja ees- ja perekonnanimi ning amet; struktuuriüksus, kuhu töötaja tööle suunati; täiendjuhendamise põhjus; töötajale tutvustatud juhendite ja õigusaktide nimetused; iseseisvale tööle lubamise kuupäev.
Töötaja kinnitab juhendamist, väljaõpet ning iseseisvale tööle lubamist oma allkirjaga. Üldiselt kasutatakse töötajate juhendamiste, väljaõppe ja iseseisvale tööle lubamise registreerimiseks individuaalseid registreerimise kaarte. Kui iga töötaja kohta on kasutusel kaart, on selle pealt hea jälgida, millised juhendamised on töötajale läbi viidud ja mis võib olla ununenud.
Ohutusjuhendid Ettevõttes peavad olema ohutusjuhendid kõikide tehtavate tööde ja kasutatavate töövahendite kohta. Töövahendite kohta koostatud ohutusjuhendid peavad arvesse võtma valmistaja antud kasutusjuhendit. Töövahendi kohta koostatud ohutusjuhendis peab kindlasti olema info töövahendi ohutust tagavate seadiste kohta. Kas koostada majahoidjale eraldi ohutusjuhendid lume lükkamiseks ja muruniiduki kasutamiseks või kajastatakse kõik majahoidja poolt tehtavad tööd „Ohutusjuhendis majahoidjale“, on tööandja otsustada, kuid kõik tegevused peavad olema ohutusjuhendis kajastatud. Üldised ohutusjuhendid, mis on koostatud selliselt, et need peaksid sobima paljudele erinevatele töödele ja töövahenditele, on head ohutusjuhendi koostamise algallikad, kuid neid tuleb kindlasti kohandada lähtuvalt konkreetsest tööst ja töövahendist. Ohutusjuhend peab sisaldama teavet ohtude ja ohuolukordade kohta, mis kaasnevad või võivad kaasneda töövahendi kasutamisega. Kui selle seadmega on juhtunud õnnetusi, peaksid need olema ohutusjuhendis kajastatud. Samuti abinõud, mida tuleb rakendada töötajate ohutuse tagamiseks. Ohutusjuhendis peavad olema kirjas juhised, mis seletavad, kuidas käituda õnnetusohu või juhtunud õnnetuse korral.
46 | TÖÖTERVISHOID JA TÖÖOHUTUS MITTETULUNDUSÜHINGUTES
Olmetingimused Töötajate olmeruumid peavad olema ehitatud ja sisustatud, arvestades töötingimusi ning töötajate arvu ja soolist koosseisu. Kui töötajad peavad kandma tööriietust (nt kojamees), peab olemas olema riietusruum, samuti peab olema tagatud riiete kuivatamise võimalus. Füüsiliselt rasket või määrivat tööd tegeval töötajal peab olema pesemisvõimalus. Olmeruumid peavad olema puhtad ja nende temperatuur sobiv (pesemis- ja riietusruumide temperatuur peaks olema kõrgem kui puhkeruumides). Sobiva õhutemperatuuri valimisel tuleks arvestada töötajate arvamust. Töökohal peab olema tagatud nõuetele vastav kvaliteetne joogivesi ja ühekordsed või pestavad jooginõud. Joogivett võib pakkuda nii kraaniveena (ühisveevärgist tulev vesi) kui ka pudeliveena – oluline on selle kvaliteet. Töötajatel peab olema võimalus kasutada töökoha või riietus- ja pesemisruumi läheduses tualettruumi ning seal peab olema võimalus käte pesemiseks ja kuivatamiseks. Puhkeruum tuleb sisustada laudade ja seljatugedega toolidega. Kui puhkeruumi ei looda, tuleb töötaja tervist ja ohutust silmas pidades puhkepausideks kohandada mõni muu ruum. Puhkamiseks ettenähtud ruumis on suitsetamine keelatud.
Tööõnnetus Kuigi mittetulundusühingus töötamine tundub mitte väga ohtliku tööna, juhtub ka sellel tööl siiski tööõnnetusi. Kui tööõnnetus on juhtunud, tuleb selle põhjused välja selgitada ning mõelda, mida teha teisiti, et järgmist õnnetust ei juhtuks. Tööõnnetus on töötaja tervisekahjustus või surm, mis toimus tööandja antud tööülesannet täites või muul tema loal tehtaval tööl, tööaja hulka arvataval vaheajal või muul tööandja huvides tegutsemise ajal. Eelnevatel juhtudel saadud ning töö või töökeskkonnaga põhjuslikku seost mitteomav tervisekahjustus või surm ei ole tööõnnetus. Kui tööandja annab töötajale konkreetse tööülesande või töötaja täidab töölepingust või ametijuhendist tulenevat ülesannet ning selle tegevuse käigus saab ta tervisekahjustuse, siis on tegemist tööõnnetusega. Sageli täidavad tervisekahjustuse saamise hetkel töötajad ka muid tööga seotud ülesandeid, mis ei ole otsesed tööülesanded, kuid on tööandja loal tehtavad. Näiteks läheb töötaja tanklast muruniidukile bensiini ostma või poest aruannete printimiseks paberit tooma ning teel sinna toimub liiklusavarii või töötaja komistab ja kukub. Sellisel juhul on tegemist siiski tööandja huvides töötamisega ning ka need juhtumid on üldjuhul tööõnnetused. Tööõnnetused ei ole teel tööle või töölt koju saadud tervisekahjustused. Töötaja peab kohe tööandjale või tema esindajale teatama õnnetusjuhtumist või selle tekkimise ohust ning tööõnnetusest või tööülesande täitmist takistavast tervisehäirest. TÖÖTERVISHOID JA TÖÖOHUTUS MITTETULUNDUSÜHINGUTES
| 47
Samuti tuleb tööõnnetuse tõttu arsti poole pöördudes anda arstile teada, et viga saadi tööd tehes. Kui töötaja ütleb arstile, et tervisekahjustus saadi tööl olles, on töövõimetuse määramisel või raske tervisekahjustuse korral arstil kohustus teavitada juhtunust Tööinspektsiooni, kes omakorda teavitab tööandjat. Kuigi teave jõuab niiviisi tööandjani hiljem, on just esimestel päevadel kogutud informatsioon tööõnnetuse asjaoludest olulise tähtsusega. Hiljem võib ette tulla vasturääkivusi või on keeruline tõendada üksikasju, mis võivad osutuda oluliseks. On juhtumeid, kus pärast õnnetust töötaja terviseseisund halveneb või selgub, et vigastus on arvatust raskem. Juhtumi toimumisel ei anta koheselt tööandjale teada, vaid töötatakse tööpäev lõpuni. Arsti poole pöördutakse peale tööpäeva lõppu, halvemal juhul öösel või järgmisel hommikul. Hiljem arsti poole pöördumisel on kannatanul väga raske tõestada, et tervisekahjustus saadi tööd tehes. Raskest või surmaga lõppenud tööõnnetusest peab tööandja teavitama viivitamata Tööinspektsiooni ning surmaga lõppenud tööõnnetusest ka politseid. Telefoni teel antakse järgmised andmed: 1.	töötaja ees- ja perekonnanimi ja kontakttelefon; 2.	tööõnnetuse toimumise koht, kuupäev ja kellaaeg; 3.	sündmuse lühikirjeldus; 4.	tööandja nimi ja aadress; 5.	teate edastaja ees- ja perekonnanimi, ametinimetus ja kontakttelefon. Seejärel esitatakse esimesel võimalusel Tööinspektsioonile e-kirja teel loetletud andmed.
48 | TÖÖTERVISHOID JA TÖÖOHUTUS MITTETULUNDUSÜHINGUTES
Tööõnnetuse uurimine Tööandja uurib kõiki toimunud tööõnnetusi. Juhul, kui ettevõttes on valitud töökesk­ konnavolinik või on olemas töötajate usaldusisik, osaleb tema uurimises. Tööõnnetuse uurimise eesmärk on välja selgitada tööõnnetuse asjaolud ja põhjused ning kindlaks määrata abinõud samalaadse juhtumi kordumise vältimiseks. Tööõnnetuse asja­ olude ja põhjuste väljaselgitamiseks tööõnnetuse uurija: 1.	selgitab välja, kas õnnetusjuhtum oli põhjuslikus seoses töötaja töö või töökeskkonnaga; 2.	kogub õnnetuskohast tõendeid. Viib kogumise käigus läbi sündmuskoha vaatluse, teeb fotosid või skeeme, hindab töökoha ja kasutatud töövahendite vastavust töötervishoiu- ja tööohutusnõuetele; 3.	võtab seletused isikutelt, kellel on andmeid õnnetusega seonduvate oluliste asjaolude kohta; 4.	tutvub asjakohaste dokumentidega, sealhulgas töökeskkonna riskianalüüsiga, tööandja kinnitatud ohutusjuhenditega, töötaja töötervishoiu- ja tööohutusalast juhendamist ning väljaõpet tõendavate dokumentidega ning töösuhet tõendavate või töökorraldust kajastavate dokumentidega. Ning teeb vajadusel dokumentidest väljavõtteid ja koopiaid; 5.	selgitab välja töötervishoiu- ja tööohutusnõuete täitmise eest vastutavad isikud; 6.	kaasab vajaduse korral uurimistoimingu läbiviimisesse asjaomase spetsialisti. Tööandja registreerib tööõnnetuse ja vormistab tööõnnetuse uurimise käigus kogutud ja koostatud dokumendid tööõnnetuse uurimistoimikuks ning säilitab andmeid 55 aastat. Raske või surmaga lõppenud tööõnnetuse korral peab säilitama õnnetuskoha ja selle juurde kuuluvad töövahendid puutumatuna, kuni tööinspektor või politsei lubab tööd jätkata. Õnnetusohu või tehnoloogilise protsessi omapära tõttu ei pruugi tööandja saada eelmist kohustust täita. Sellisel juhul tuleb Tööinspektsiooni teavitada ning asuda sündmuskohta ja selle juurde kuuluvaid seadmeid üksikasjalikult skeemide, fotode, sündmuskoha kirjelduse või muu tõendusmaterjali abil jäädvustama. Surmaga lõppenud tööõnnetusi ning vajaduse korral ka teisi tööõnnetusi uurib lisaks tööandjale ka tööinspektor, kellel on õigus saada koopiaid tööandja kogutud või koostatud uurimis- ja muudest tööõnnetuse asjaolude ja põhjuste väljaselgitamisel tähtsust omavatest dokumentidest. Seetõttu on vajalik Tööinspektsiooni viivitamata teavitada ja koheselt tõendusmaterjali koguda. Tööõnnetuse uurimise lõpetamisel koostab tööinspektor uurimiskokkuvõtte ja esitab selle koopiad tööandjale ja kannatanule või tema huvide kaitsjale.
| 49
Tööandja peab tööõnnetuse uurimise läbi viima hiljemalt 10 tööpäeva jooksul pärast tööõnnetuse toimumist. Uurimistulemuste alusel koostatakse kolmes eksemplaris määrusega kehtestatud vormikohane raport (raporti vorm on leitav tööinspektsiooni kodulehelt www.ti.ee rubriigist Vormid ja blanketid). Peale uurimise lõpetamist peab tööandja Tööinspektsioonile ja kannatanule või tema huvide esindajale esitama raportid hiljemalt kolme tööpäeva jooksul. Kui uurimise käigus selgub, et tegemist ei ole tööõnnetusega, lõpetab tööandja uurimise ja koostab akti, milles kirjeldab vabas vormis õnnetusjuhtumi asjaolusid ja esitab uurimise lõpetamise põhjuse. Akti allkirjastavad tööandja esindaja ja töökeskkonnavolinik, tema puudumisel töötajate usaldusisik. Akt esitatakse Tööinspektsioonile ja kannatanule või tema huvide kaitsjale kolme tööpäeva jooksul pärast õnnetusjuhtumi uurimise lõpetamist. Kui tööandja on esitanud akti, kuid tööinspektor uurimise või järelevalve käigus tuvastab, et tegemist oli tööõnnetusega, on tal õigus ettekirjutusega nõuda tööandjalt akti tühistamist ja õnnetusjuhtumi menetlemist tööõnnetusena. Kui tööõnnetus toimub füüsilisest isikust ettevõtjaga töökohal samal ajal koos ühe või mitme tööandja töötajatega töötamisel, teeb kõik tööõnnetusega seotud toimingud tööandja, kes töid korraldab või kellega füüsilisest isikust ettevõtjal on lepinguline suhe.
50 | TÖÖTERVISHOID JA TÖÖOHUTUS MITTETULUNDUSÜHINGUTES
Kutsehaigus Tööga seotud haigused jagunevad kutsehaigusteks ja tööst põhjustatud haigusteks. Kutsehaigus on pikaajaline tervisehäire, mille on põhjustanud kutsehaiguste loetelus nimetatud töökeskkonna ohutegur või töö laad. Kutsehaigustele on iseloomulik aeglane, järkjärguline areng ning samuti mitme kutsehaiguse esinemine samal inimesel. Kutsehaigusi diagnoosib töötervishoiuarst, kes teeb kindlaks töötaja terviseseisundi ning kogub andmeid tema praeguste ja varasemate tööolude ning töö laadi kohta. Peamiselt diagnoositakse kutsehaigusi SA Põhja-Eesti Regionaalhaigla kutsehaiguste ja töötervishoiu keskuses. Kutsehaigestumisest teatab töötervishoiuarst töötajale, tööandjale, tööinspektisoonile ja töötaja töötervishoiuarsti juurde suunanud arstile kirjalikult. Tööinspektsiooni ja töötaja töötervishoiuarsti juurde suunanud arsti kirjalikult viie päeva jooksul pärast haiguse diagnoosimist. Arst saadab teatise kutsehaiguse diagnoosimise kohta haigestunu kõikidele (ka varasematele) tööandjatele, kelle juures töötamine võis mõjutada kutsehaiguse kulgu. Tööandjale saadetavas arstiteatise eksemplaris ei ole märgitud kutsehaiguse konkreetset diagnoosi, sest tegu on delikaatsete isikuandmetega. Küll on seal kirjas, milline töökeskkonna ohutegur haigestumise põhjustas, ning sellest lähtuvalt tulebki tööandjal korraldada kutsehaiguse uurimine. Kutsehaiguse puhul peab tööandja korraldama ettevõttesisese uurimise ja koostama kutsehaigestumise raporti (blankett on leitav Tööinspektsiooni kodulehel) 20 tööpäeva jooksul alates kutsehaiguse teatise saamisest. Vajaduse korral uurib kutsehaigestumise asjaolusid ja põhjuseid ka tööinspektor. Kutsehaigestumise uurimisse peab tööandja kaasama töötajate valitud töökeskkonnavoliniku või tema puudumisel töötajate usaldusisiku. Peale uurimise lõpetamist peab tööandja kavandama, mida muuta ja parandada, et teistel ettevõtte töötajatel ei tekiks samalaadseid kutsehaigusi. Meetmed peavad olema kooskõlas kutsehaiguse põhjustega.
| 51

References: § 41
 § 619
 § 635
 § 1
 § 5
 § 6
 § 6